c: text/html

text:
Bastante tabata esnan ku a reuní pa manifestashon awe riba Schottegatweg. E úniko kos ku organisadó di e manifestashon a pidi ta pa sr. Gois diskulpá su mes ku e konsumidó. Maske tabata tin hopi hende ku pankarta manifestando, tambe tabata tin un mayoria silensioso ku tabata puntra nan mes ta dikon ta sr. Gois mester pidi diskulpa si ta mas di 20 supermerkado i toko a kontrolá, den kual tambe a haña kantidat grandi di produktonan kaduká. Di akuerdo ku e organisadó di e manifestashon, e tabata unu general, komo ku einan ta ofisina di SUVECU nan a hasi e manifestashon dilanti di Goisco. Personalmente, e organisadó no tin nada kontra di e propietario di Goisco.
Sr. Gois a para dilanti di su empresa i dirigí su mes na públiko via di prensa. Públiko no a keda satisfecho i tabata pidi pa Sr. Gois subi balkon i dirigi su mes na nan. Esei no tabata posibel. Finalmente sr. Joel Gois a sali pafor i enfrentá e publiko pará pafo dilanti Goisco.

robotstxt: allowed

filter: keep


text:
Informashon aña eskolar 2014-2015. Studia den region. Programa. Palabra di bon biní Informashon pa studia den region Informashon Experientia Pregunta Klousura. Stichting Studiefinanciering Curaçao (SSC). SSC su tareanan prinsipal ta: Fiansa di estudio Guia di estudio
Download Policy: Content on the Website is provided to you AS IS for your information and personal use and may not be sold / licensed / shared on other websites without getting consent from its author.While downloading, if for some reason you are not able to download a presentation, the publisher may have deleted the file from their server.
Studia den region
SSC su tareanan prinsipal ta:
PagabèkPago di e debebèk no tasolamente un deberperotambe un kontribushonnafuturohóbennandiKòrsouE debenanmesterkedapagádirektamentena SSC.Turstudianteku tin un debeserka SSC, tin kupaga un interésdi 5%.
Mester kumpli ku tur e siguiente kondishonnan:
-Toefl (Test of English for Foreign Language)
Esaki ta un tèst ku bo mester registrá i paga “online” pa por pas’é. Na Kòrsou bo por bai pas’é na International School.
Ta tèst bo Listening, Reading, Writing y Speaking skills di ingles. E ta pa tur mucha ku nan lenga materno no ta ingles.
Universidatnan renombrá ta pidi un puntuashon
haltu.
Kada persona por hasi máksimo 2 pregunta
Pa mas informashon i e presentashon di awe nochi por bishitá e wepsait di SSC
www.ssc.an
No por derivá ningun derechi for di kontenido di e informashon aki


text:
Kolonianan Hulandes Merikano
E tipo di kolonialismo ku tabata komun serka otro paisnan oropeo, e akto di move bai un pais pa konstrui un kolonia no tabata mashá komun serka e Hulandesnan. E Hulandesnan tabata konsentra mas riba negoshi, e pòstnan di interkambio Hulandes tabata existi ront mundu. Pero te ahinda Hulandesnan a traha various forti i habitashon riba e kontinentenan merikano i e islanan den karibe. Aunke mayoria di nan a bai perdi na fin di e siglo 17.
Pero Hulanda por a keda ku su kolonianan den Karibe (Kòrsou, Aruba, Boneiru, Sint Maarten, Sint Eustatius ku Saba) te ora e la duna nan gobernashon autonomo den 1954 i ku te ahinda ta parti di e Reino Hulandes. I tambe e kolonia di Suriname te ku e la hanja su independensia na 1975.
Kontenido
Nort Amerika[editá | editá fuente]
Karibe[editá | editá fuente]
Antia Hulandes[editá | editá fuente]
Kolonisashon di Karibe pa Hulandesnan e kuminsa na anja 1620 riba St. Croix i Tobago, siguí pa habitashonan riba Tortuga (awoki Île Tortue na Haiti) i Sint Maarten. Ora e hulandesnan e perde Sint Maarten pa e Spanjonan na a tuma Kòrsou i Sint Eustatius bou di mando. Despues nan e hanja mitar di Sint Maarten bèk, partiendo e ku Fransia. E grens entre e dos partinan di e isla a keda varia te ora nan a bira offisial na anja 1816.
Otro islanan a wordu kaptura den karibe pa preveni un atake spanjo durante e guerra di 80 anja. I pa soru ku spanjonan no lo hanja akseso di palu i salu den e region. Eseinan ta :
- Kòrsou na 1634
- Saba na 1640
- Sint Eustatius na 1636
- Boneiru na 1634
- Aruba na 1637
- Sint Maarten na 1631
- Tortola, Virgin Gorda, Jost van Dyke prome ku 1640
Te ku lat den e siglo 19 e islanan Venezolano di Aves, e Archipelago di Las Aves, Los Roques i La Orchila tambe tabata wordu konsidera komo parti di karib Hulandes dor di e Gobiernu Hulandes.
Antia Hulandes a keda un teritorio di Hulanda. E la hanja gobernashon propio na anja 1954. Na 1986, Aruba a hanja autonomia, un status aparte di Antia Hulandes. Na oktober 10, 2010 Antia Hulandes a wordu desmantelá. E islanan di Kòrsou ku Sint Maarten a bira paisnan den Reinu Hulandes. Boneiru, Saba i Sint Eustatius a bira parti di Hulanda.
Tobago[editá | editá fuente]
Hulanda a purba varios biaha pa tin un kolonia riba e isla di Tobago pero kada biaha e tabata wordu distruí dor di otro paisnan Oropeo.
Virgin Islands[editá | editá fuente]
E Hulandesnan a establese un base riba St. Croix na 1625, e mesun anja ku e Inglesnan. Protestantnan Franses tambe a yuda nan pero e konflikto hulandes ku e kolonia Ingles a kolumina ku e la wordu abandona prome ku 1650. E Hulandesnan a establese un habitashon riba Tortola prome ku 1640 anto despues na Anegada i Virgin Gorda. E Inglesnan a tuma Tortola na 1672 i Virgin Gorda na 1680.
Estadonan Uni di Merka[editá | editá fuente]
Na 1602, e Gobiernu di e Republiek der Zeven Verenigde Nederlanden a charter e Vereenigde Oostindische Compagnie, of VOC ku e mishon di explora un pasahe na India pa e pais, esaki a resulta den un par di expidishon importante ku a krea e provensia di Nieuw Nederland.
Na 1609, e VOC a komishoná expolador Ingles Henry Hudson ku, den un atempto pa yega na un pasashi nord-ost pa India, a diskubri i tuma un parti di Merka kaminda awendia ta Estadonan Uni i Canada pa Hulanda. Ku e pensamentu ku esaki lo ta e miho ruta pa explora, Hudson a nabega e pasashi di New York Bay riba e riu di Hudson ku e la duna su nomber. Na 1614, Adriaen Block a gia un expidishon na e lower Hudson den e Tyger, anto despues a explora e rui di East River riba e barku di Onrust, asina birando e prome oropeano ku a nabega e area di Hellegat riba e pasashi di Long Island Sound. Block Island i su haf a wordu yamá na su nomber. Ora e la bin bek, Block a kompilá un mapa, anto a bira e prome ku a aplika e nomber "Niew Nederland" na e area entre Virginia Ingles anto Canada Franses, kaminda mas despues e la hanja derechi di komersio exklusivo dor di e gobiernu Hulandes.
Despues di un par di expedishon pa interkambia lana ku e nativonan, e prome luga permanente ku e Hulandesnan a konstrui tabata Fort Nassau riba un isla den e Hudson, kaminda aworaki yama Albany. E habitashon a sirbi komo un factorij pa hasi negoshi ku indjanan, anto a wordu remplasá despues dor di Fort Oranje. Tur dos fortifikashon a wordu yama den honor di e kas royal Oranje-Nassau.
Na 1621, un kompania nobo a wordu establesé ku un monopolio riba negoshinan riba e kontinente merikano anto West Afrika: e (Westindische Compagnie of WIC). E WIC a buska rekonosimentu den e area di merka hulandes - ku a wordu yamá New Nederland - komo un provensia hulandes, ku e la hanja na 1623. E anja ei, un otro forti ku tambe tabata yama Fort Nassau a wordu traha riba e rui di Delaware banda di kaminda aworaki ta Gloucester City, New Jersey. Na 1624, e prome kolonistanan, mayoria di nan tabata bin for di Wallonïe anto katibunan ku tabata di e kompania, a yega den e provensia nobo. Nan a yega na Gouverneurseiland anto a wordu hibá na Fort Oranje, Fort Wilhelmus anto Kievietshoek. Na 1626, e direktor di e WIC, Peter Minuit a kumpra e isla di Manhattan for di e indjanan Lenape anto a kuminsa konstrui fort Amsterdam, ku a krese pa bira e haf i kapital, Nieuw Amsterdam, E kolonia a sigui krese na areanan den serkania manera Pavonia, Brooklyn, Bronx, i Long Island.
No tur e habitantenan di e provensia tabata Hulandes, pero a bin for di various otro pais na oropa i tambe afrika, tresé originalmente komo katibu. Hopi hende di Nieuw Nederland tabata di Wallonie, Alemania i Skandenavië. Tambe tabata tin inglesnan ku a reloka for di New England. Na 1664, un expidishon ingles mandá pa e Duke di York i Albany (despued James II di Inglaterra) a drenta haf di Nieuw Amsterdam, anto a agreva un attake. Dor ku e tabata den un nadeel grandi, Direktor-General Peter Stuyvesant a entrega su mes anto e Inglesnan a kaptura Niew Nederland. E provensia a hanja e nomber New York. E otro parti bou di e riu a hanja e nomber New Jersey.
E konflikto aki a kousa e Di dos Guerra Hulandes-Ingles pero en fin Hulanda a kita nan klaim riba Nieuw Nederland pa interkambio di Suriname.
Sur Amerika[editá | editá fuente]
Brazil[editá | editá fuente]
For di 1630, Hulanda a hanja kontrol di un parti grandi di e pida nort-ost di Brazil. E WIC a pone nan hoofdkantoor na Recife. The gobernador, Johan Maurits a invita various artista i scientifiko na e kolonia pa yuda promove migrashon na Sur Amerika. Pero e portuguesnan a gana un viktoria riba Hulanda na 1649. I na 26di Yanüari, 1654, e Hulandesnan a entrega nan mes i a duna kontrol di tur Brazil na e portuguesnan. Despued ku nan a gana e Guerra Hulandes-Ingles, Hulanda a demanda e kolonia di Brazil bek. Anto a menasa pa okupa Lisboa anto e kolonia Brasilero, pasobra e portuesnan tabata den un guerra kontra di Spanja kaba nan a kumpli. Pero e lider nobo Jogan de Witt a tene komersio mas importante ku territorio, anto a bende e kolonia bek na Portugal na 1661.
Chile[editá | editá fuente]
Na 1600 , e suidat chileño di Valdivia a wordu kaptura dor di e pirata Hulandes Sebastian de Corden. E la bai laga e suidad despues di un par di luna. Despues na 1642 e VOC i e WIC a manda un battalon di un par di boto pa chile pa konkistá e suidad di chile i e minanan di oro for di e spanjonan.[1] E expanshon a wordu kondukta dor di Hendrik Brouwer, un general Hulandes. Na 1643 Brouwer a konkistá e Arcipielago di Chiloé anto e suidad di Valdivia. Brouwer a muri na 7 di augustus 1643, anto e vice-general Elias Herckmans a tuma kontrol.
Emigrashon pa chile a sigui te ku kuminsamentu di e Siglo 20, mayoria di nan for di e Boernan di Sur Afrika. Pero durante e guerra di Boer, Inglatera a kaptura e dos areanan di Transvaal na Sur Afrika i Chile. Te ahinda den mas ku 50.000 hende bibá na chile ku ansestronan Hulandes.
Guiana[editá | editá fuente]
E WIC a traha un forti riba e riu di Essequibo na 1616. E hulandesnan a kuminsa hasi negoshi ku e hendenan indigeno, meskos ku na surnam anto a establese plantashi di suku ku tabata wordu mantene dor di katibunan for di afrika. Aunke e kosta di Guyana a keda bou di kontrol Hulandesm e Inglesnan a establese plantashonan west di e Rui di Surnam. Konflikto entre e dos paisnan a resulta ku e area a kambia di man varios biaha, pero pa 1796 e Inglesnan tabata kontrola e region. E hulandesnan e duna kontrol di e kolonianan di Essequibo, Demerara, i Berbice na Inglaterra na 1814.
Suriname[editá | editá fuente]
E kolonia oropeo na Suriname a wordu fundá na e anjanan 1650' dor di Lord Willoughby, e gobernador di Barbados. E kolonia aki a wordu kaptura dor Abraham Crijnsen bou di mando di e Hulandesnan. Na 31 di July 1667, bou di e Tratado di Breda e Hulandesnan a ofrese Nieuw Nederland komo interkambio pa nan faktorianan di suku na Surnam. Na 1683 Suriname a wordu bendi na e WIC anto e keda konosi komo Guyana Hulandes. E kolonia a desaroya un ekonomia basá riba agrikultura i sklabitud. Durante e guerranan Napoleano, Inglatera a kontrolá Suriname di 1799 te ku 1816 te ora nan a dun'e bek na e Hulandesnan. Hulanda a abolisá sklabitud na 1863 i a importa un forsa di labor for di e kolonianan Ingles i Hulandes den Ost-India pa keda drai ku e ekonomia. Gobernashon internal a wordu duná na 1954 anto independiensia na 1975. E prospekto di independensia a pone ku un gran parti di e poblashon di e pais nobo a imigra bai Hulanda i Merka. E komunidat Surnam na Hulanda ta aworaki kasi mes grandi ku na e pais mes, mas o menos (450.000). [2]
Wak tambe[editá | editá fuente]
- West Indische Companie Hulandes
- Emperio Hulandes
- Imperialismo
- Kolonialismo
- Komersio di katibu transátlantiko


text:
Segun Parlamentario Independiente Marisol Lopez _ Tromp:
ORANJESTAD (AAN) — DIARIO a entrevista e Parlamentario Independiente, drs. Marisol Lopez- Tromp, relaciona cu e salida di sr. Booshi Wever for di e partido geel y con e ta mira e desaroyo aki. El a cuminza pa corda con su persona hunto cu Parlamentario drs. Mervin Ras a wordo saca for di e fraccion di MEP, consecuentemente for di e partido, pasobra nan a vota na fabor di cambia edad di pension di minister y parlamentarionan pa 60 aña. E momento ey di ocho asiento fraccion di MEP a baha pa seis, y awor a keda cu cinco. Parlamentario Marisol- Lopez Tromp a haci e observacion cu Booshi Wever a traha un buraco pa su persona y pa Marvin Ras, den cual awor e mes a cay aden, y apenas seis luna despues su coleganan a lague cay, y awor e ta declarando su mes independiente, aunke esaki ta un palabra cu e no kier hinca den su boca, y ta papia di parlamentario suigeneris, of parlamentario ciudadano.
” Di con? Pasobra el a yama mi persona y Mervin pa ladron di asiento, durante simannan largo, pa traicionero y tur sorto di palabranan menos bunita, y awor ta haye cu scupi cu el a tira na halto ta bin cay na su cara”, Marisol Lopez- Tromp a subraya. El a recorda tambe cu sr. Wever a yega di bisa cu e asientonan ey den Parlamento no ta di nan pero di MEP, y segun sra. Lopez- Tromp si e tabata un homber di palabra e lo sede e asiento ey na otro candidato y no bay ocupa e asiento como parlamentario independiente.
Marisol a declara cu e mesun palo cu sr. Wever a uza pa dal e pinata pa haci fiesta y saca e hunto cu Mervin for di Parlamento, nan a dale cune y su propio coleganan a mande un carta cu 20 punto, cu e tin entendi a wordo compila pa sra. Evelyn Wever- Croes, y den e binti puntonan aki nan ta pone bon cla pakico nan ta considera cu sr. Wever no ta apto pa bira lider di MEP na e momentonan aki.
E parlamentario a acentua cu e tin hopi gana pa sr. Wever publica e carta cu e binti puntonan aki pa no solamente e votadornan di MEP, sino pueblo di Aruba en general conoce e motibonan pa cual su coleganan di partido ta considera cu e no ta apto aworaki pa bira lider di MEP.
” Si bo ta transparente bo ta publica nan, y bo ta splica pakico nan no ta cuadrando cu berdad. Tempo cu mi a ricibi carta for di e lider di partido sr. Nelson Oduber, caminda cu e ta pone cu Partijraad ta saca Mervin y ami, pasobra nan ta considera cu nos a actua contra e miembronan di e partido, cual na mi opinion no ta berdad, pasobra meta di e partido ta hustamente pa para banda di e homber chikito, pa loke ta pension y salario, mi a publica e carta ey pa pueblo por a mira y por a lesa, kico ta e puntonan cu MEP a pone den mi direccion. Mi a refuta nan, mi no tabata di acuerdo cune, y e tempo ey Mervin y ami a bira independiente, pasobra nos a kere cu nos tin un trabao pa haci den Parlamento, nos cada un a haya voto, hopi hende a pone nan confianza den nos pa nos ta un Parlamentario y nos no a defrauda nos votadornan”, Lopez- Tromp a subraya. Parlamentario Lopez- Tromp ta convenci cu publica e carta ta locual sr. Booshi Wever tambe mester haci.


text:
Dande
Dande ta un cantica y un ritmo di origen Africano cu ta wordo toca na Aruba den temporada di fin di aña cas pa cas na forma di cerenata. E origen di dande ta e tambu cu catibonan for di Corsou cu a bay biba na Aruba. E dande, ku originalmente tabata dande di tambu tin tur e caracteristicanan di musica africano cu nos ta topa den Caribe. Probalmente e custumber di cana cas pa cas a nase despues cu catibonan a hana nan libertad na Aruba ana 1863.
Awendia tur aña na Aruba tin un festival di dande den cua ta scohe un rey di dande. E unico grupo na Aruba cu ta toca awendia e dande di tambu ta Sodo y Cuero. Dande a gana enorme na popularidad ultimo trinta aña. Awendia tin tur aña un festival di dande caminda ta corono e rey di dande. Apesar cu hopi ta keha cu e dande a bira mas comercial, awendia ainda tin e tocomanto cas pa cas.
Na Corsou antes tabata canta antes un tambu cu e siguiente texto:
Inobo dande, bon aña dande. Awe ta dia hunga laga bai. Inobo dande, ana nobo a drenta tera. Inobo dande.' Bo mama dande" Bo wela" dande dande"'
Pues na Corsou tambe tabata conoc'e dande antes. No ta conoci cu tabatin un forma di dande na Boneiro antes.


text:
ORANJESTAD (AAN): Diabierna madruga, un ciudadano atento a tuma nota di movimentonan straño na e supermarket cu tin na Cura Cabay, esta Kinppo Foodcenter.
Mesora a cuminza yama Polis, debi cu ta nota cu tin diferente auto sospechoso ta saliendo for di patras di e Foodcenter.
Un persona cu a yega cerca, a logra mira cu un di e vehiculonan ta un Nissan Skyline, y el a nota e number. Mesora a yama Polis, y duna informacion cu bon detaye y descripcion di e Skyline, principalmente e number A-49969.
E bon ta cu net e momento ey, tabatin un patruya den e area y a yega cerca y topa cu e Skyline ta moviendo direccion pariba riba caminda di Savaneta. E unidad di Polis a bay tras di esaki, for di un distancia te ora cu mas polis a yega. E ora ey a cende zwaailight cu sirena.
Ora cu Polis a cende su sirena, e chauffeur di e Nissan Skyline a spanta, y a cuminza primi trot y no kier a para mes!
E chauffeur di e Skyline a sigui core caminda di Savaneta te cu Yara. Dado momento e chauffeur a drenta mondi cu e auto, habri porta y manera cobarde a ranca un careda na pia drenta mondi den scuridad.
Tabata tin un señora den e auto tambe, pero e si no por a logra baha y sali na pia. Polis a detene, y awor e tin cu bay declara tur cos na autoridad, cu kende e tabata ta, y kende e otro ladronnan ta.
E materialnan cu a haya den e auto, parce cu di berdad nan tin di haber cu e ladronicia di mas cu 50 boter di Whiskey.
Na Kinppo Foodcenter, a bin realiza cu ladron a drenta e negoshi for di dak. Ora cu a bay check, a hasta nota cu tin sanger eyriba, pues un di e ladronnan estupido a hasta herida su mes.
Polis como tambe Recherche a wordo envolvi, y a base di e detencion den auto, e vehiculo mes, e videonan, y mas detaye, nan lo bay investiga e caso aki y pronto detencionnan lo cuminza cay.
E vehiculo a keda confisca door di Autoridad.


text:
Sistema di Panel Solar
Retraco ta instala sistema di panel solar completo di e calidad mas halto cu inverter solar, pa yuda bo asina baha bo gastonan di energia substancialmente. Retraco ta duna garantia di 6 aña riba e ekiponan di panelnan solar. Locual bo inverti Retraco ta garantisa bo cu bo ta sak''e bek dentro di 6 aña. Nos panelnan solar tin un duracion di bida di 20 aña of mas.
E beneficionan di electricidad Solar
- E energia di solo ta pornada.
- Bo ta reduci bo gastonan di electricidad.
- Cu e reduccion di gastonan aki bo ta paga bek bo sistema di panel solar.
- Reduci bo "carbon footprint": yuda mantene nos medio ambiente limpi.
Mantencion di bo panelnan solar
- Mantecion ta minimo.
- Mantenenan limpi dor di hawanan cu awa.
- No laga mata of otro obhetonan tapa e panelnan solar.
Prijs pa instalacionan ta cuminsa for di Awg. 15,450.00
Financiamento
Financiamento ta posibel cu downpayment y carta di recomendacion di banco.
Production di energia
- Apto pa cualkier tipo di instalacion, for di dak residencial pa un planta comercial y parke solar
- E modulo ta tolera bientonan te cu 3800Pa
- Produccion di energia garantisa (0~+3%)
- Rendimento halto den condicionanan cu poco lus (nubla, mainta y atardi)
- Nos panelnan solar a pasa test di PID, Resistencia contra Candela, Resistencia contra Salpeter y Resistencia contra Amonia
Solar Water Heater
Introduciendo un Water Heater revolucionario. Disfruta di awa cayente pornada! E ''water heater'' di Retraco ta traha completamente cu energia di solo. Nos na Retraco ta yudabo spaar y tambe hasi bo bida mas agradabel.
E diseño di e Retraco Water Heater ta moderno y elegante y ta adapta na e architectura cu ta rondone y e instalacion ta facil. E water heater por wordo instala riba tur tipo di dak, tanto dak flat, como dak cu ta riba un angulo. Apesar cu ta solo ta hasi e awa cayente, e Retraco Water Heater ta mantene awa cayente durante anochi tambe. E sistema ta colecta e awa den un manera eficiente y no ta importa e ora di dia, semper tin awa cayente.
Tin diferente tamaño di e water heater pa abo por kies esun adecua pa bo hogar.
23.8 Gl. Awg. 2,100.00 (exclui instalacion)
38.3 Gl. Awg. 2,900.00 (exclui instalacion)
52.8 Gl. Awg. 3,650.00 (exclui instalacion)
Solar Attic Fan
Un Attic Fan ta beneficioso pa mantene bo cas fresco. Reduci bo gastonan di coriente cu nos Attic Fan. E fan aki ta traha puramente riba energia Solar y ta wanta bo zolder fresco pa asina bo cas tambe keda mas fresco.
Pakico instala un Attic Fan?
E ta saca e aire cayente cu ta acumula den e zolder di e cas. Esaki ta pone cu e cas lo keda mas fresco durante dia, y asina anochi ta usa menos energia pa hasi e cas fresco ora bo hasi uso di airco.
E panel solar di e Attic Fan por wordo ahusta pa asina traha optimalmente.
Solar Attic Fan Awg. 450.00
Solar Pool Pump
Laga bo pool pump traha pornada! Cu e Solar Pool Pump di Retraco, e solo ta duna energia pa asina bo pool pump traha sin cu abo mester paga pe.
Un Solar Pool Pump ta dunabo un oportunidad pa spaar mas, como cu e ta usa coriente ''off the grid''. E Solar Pool Pump ta usa e energia acumula dor di solo directamente. Asina''ki bo ta yuda nos medio ambiente na mes momento.
E motor DC, ta usa energia directo cu e ta haya for di e panelnan solar. Ademas di esey, mortornan DC tin un bida mas largo cu motornan AC. Awo cu bo costo pa pone e pool pump traha ta na cero, e ''return on investment'' ta mas rapido.
E sistema ta asina eficiente cu ariba dianan nubla, e ta keda traha continuamente.
Awg. 6,600.00 Solar Pool Pump RT21-19/900 package (Max Flow m3/h 21) (Instalacion inclui)
Awg. 7,000.00 Solar Pool Pump RT31-19/1200 package (Max Flow m3/h 31) (Instalacion inclui)
Solar Street Lights
E sistema di Solar Street Lights ta un manera mas eficiente pa iluminacion sin wayanan di coriente.
E rayonan solar ta duna e energia pa ilumina e sitio cu e Solar Street Light. Reduci gasto dor di elimina e necesidad pa coba pa pasa wayanan di coriente. Bo lo no tin gasto di coriente pa e Solar Street Lights despues di instalacion. E manera pa reduci bo gasto di coriente drasticamente.
Prijs pa instalacionan ta cuminsa for di Awg. 1,500.00


text:
PSML
Proyecto Scol Multilingual
Kico ta un Scol Multilingual?
E palabra “multilingual” ya caba ta indica cu e Scol Multilingual ta ofrece mas cu un idioma. Den e caso aki, nos scolnan multilingual ta ofrece e idiomanan Papiamento, Hulandes, Ingles y Spaño desde cu e alumno drenta scol preparatorio (kleuter) te final di scol basico.
Den e Scol Multilingual e alumno ta siña lesa prome na Papiamento y despues ta transferi su habilidad di lesa pa e palabranan cu e conoce caba na Hulandes (desde mita di klas 2), Ingles (desde klas 4) y Spaño (desde klas 5).
Den e Scol Multilingual Papiamento ta e idioma di instruccion desde scol preparatorio te klas 4 y desde klas 5 ta introduci Hulandes como idioma di instruccion. Asina por sigura cu e alumnonan tin un fundeshi fuerte na Papiamento y na Hulandes, cu ta forma un base fuerte pa despues nan por sigui haya les na Hulandes.
Pakico un Scol Multilingual?
E contesta ta simpel: pasobra nos comunidad ta multilingual. Multilingualismo ta un rikesa y un oportunidad cu nos comunidad ta brinda cu lo mester tin su refleho tambe den scol. Un idioma ta manera un yabi cu ta habri bo posibilidad pa por comunica y asina desaroya bo mes. Pues mas idioma bo siña, mas yabi bo tin pa por desaroya bo mes den e mundo di awe. Un persona multilingual tin un capacidad mas grandi di compronde loke ta pasa rond di dje, pasobra e por combina su conocemento di mas cu un idioma cu otro.
Un persona multilingual ta transferi loke el a siña den un idioma pa e otro idiomanan. Esaki ta haci cu un base fuerte den un idioma cu e alumno conoce bon tin su beneficio pa siñamento di otro idioma cu e alumno tin mas dificultad cu ne. Asina por ehempel un bon dominio di Papiamento, cu ta un idioma cu e alumno ta scucha cu mas frecuencia, ta un condicion pa un bon dominio di Hulandes, cu ta un idioma menos conoci pa mayoria di nos muchanan.
Ki tempo e Scol Multilingual a cuminsa?
A cuminsa ofrece e programa multilingual den dos scol piloto preparatorio desde augustus 2009. Desde augustus 2012 a sigui introduci e programa multilingual den klas 1 di dos scol piloto basico. Gradualmente lo sigui introduci e programa multilingual den e proximo añanan escolar den klas 2, 3, 4 y 5 te ora yega klas 6 na aña 2017-2018.
Pregunta y Contesta (FAQ)
Na Pregunta y Contesta (submenu na man robes) por haya e preguntanan mas haci (Frequently Asked Questions) tocante (Proyecto) Scol Multilingual, manera entre otro:
Documento & Publicacion
- Prome relato di e efecto di e programa multilingual – 2016
- Mapa Social PSML – 2016
- Implementatieplan Invoering Kerndoelen Primair Onderwijs – 2015
- Envolvimento di mayor (presentacion powerpoint) – 2015
- E modelo di idioma multilingual pa Scol Primario (foyeto pa mayor) – 2012
- E Scol Basico Multilingual (informacion pa mayor) – 2012
- Masterplan Proyecto Scol Multilingual – 2007
- Nota “Habri porta pa nos drenta” (proposicion pa modelo di idioma pa enseñansa basico) – 2002
Noticia
- 02-21-2018 - Dia Internacional di Idioma Materno
- 02-20-2018 - Aplicacion nobo y practico riba website Papiamento.aw
- 02-19-2018 - Celebracion Dia Internacional di Lenga Materno
- 02-01-2018 - Catalogo di material educativo local
- 02-01-2018 - Metodo “Taalpret”
- 01-22-2018 - Minister di Enseñansa ta reuni cu Diensthoofden
- 12-19-2017 - 20 Buki Nobo na Papiamento pa Mucha y Hoben
- 12-19-2017 - Departamento di Asunto Social ta aplaudi decision pa Scol Multilingual na tur scol
- 12-18-2017 - Minister di Enseñansa ta elabora riba digitalisacion y psml
- 09-21-2017 - Prome relato di e efecto di e programa multilingual
- 02-21-2017 - Dia Internacional di Idioma Materno
- 02-21-2017 - International Mother Language Day 2017
- 01-26-2017 - Using English in the Netherlands
- 11-13-2015 - Charla na UA tocante “Un ortografia uniforme pa Papiamento ta factibel?”
- 05-20-2015 - Oficialisacion di Papiamento
- 03-16-2015 - Vocabulario Ortografico di Papiamento
- 07-28-2014 - Vocabulario Ortografico di Papiamento
- 05-28-2014 - Vocabulario Ortografico di Papiamento
- 02-20-2013 - Dictado di Papiamento
- 12-01-2011 - Prome Manual di Gramatica di Papiamento
Internacional
- 21.02.16 – Innovative mother tongue instruction helps get all children reading
- 18.02.16 – Global Partnership Education: Children learn better in their mother tongue (part 2)
- 18.02.16 – Global Partnership Education: Why involve parents in mother tongue education
Info / Contact
DEA > Proyecto Scol Multilingual (PSML)Scroll To Top


text: Diaranson merdia unidad di bombero, ambulans y polis a keda manda cu urgencia pa Kamay na Caya Cocolishi unda persona a scucha un señora ta grita for di un cas pidiendo ayudo. E personanan a bin pa haci un trabou na e cas y ningun hende kier a sali yudanan y e grito a ponenan bati alarma. Cu ayudo di unidad di bombero, polis a logra drenta e cas via un bentana y topa cu e señora benta den e cas pidiendo ayudo. Un señora grandi di edad su so den e cas a informa e autoridadnan cu for di diamars merdia el a dal abou y no por a lanta mas, e tabata grita so pa ayudo pero nada y e tabata tin e speransa cu un hende lo scuche y bati alarma. Paramediconan di ambulans a yega di biaha pa atende cu e señora y controla su salud y a bay cune hospital pa haya tratamento medico avansa.


text:
Paradera – Diasabra marduga pasa di 3’or, varios unidad di polis a cuminsa busca un auto ariba e caminda di De La Sallestraat.
Algun rato despues, e auto un Toyota Yaris cu tawata coriendo hopi malo a desvia.
Algun rato despues e auto tawata bayendo ariba e caminda di Tanki leendert pa Paradera.
Patras di dje un persona tawata sigui’e. Yegando rotonde Paradera polis di Santa Cruz a logra stop e.
Na stuur un dama.
Polis mes ora por a constata cu e dama ta bou influencia.
Ela keda sinta den su auto y tawata basta slow, pues manera no tawata sa kiko ta pasando.
Polis a lage supla, pero e dama despues di 3 intento no a logra esaki y a wordo deteni.


text:
Bubali: Diasabra den oranan di anochi, presencia di polis ta wordo rekeri na e Supermercado Superfood na Bubali pa un caso di ladronicia y cu e supuesto ladron lo ta bringando cu e trahadornan di Superfood, mesora centraal di polis a manda un patruya cu na e sitio.
Na yegada e polisnan a bin compronde cu e persona cu a horta, ta un studiante mericano kende ta bayendo Scol di medicina na Aruba. Ela drenta den Superfood cu e intencion di sali core bay cu algun cos sin paga. E hoben aki a coy algun paki carni y cornflakes y sin paga e kier a sali cana bay. Na momento cu ela yega na e porta y kier a core bay, ela wordo wanta pa guardsnan di Superfood, aparentemente e kier a bringa cu e guardsnan.
Segun e hoben studiante, e ta bayendo enberdad e scol di medicina na Aruba y tur luna e ta haya un cent pa pasa su luna, pero e luna aki, e no a haya nada ainda y hamber a cuminsa dal’e hopi duro.
E agentenan na e sitio a hay’e tambe cu un sakito cu un contenido parecido na droga. E hoben studiante a keda deteni y a transporte pa Warda di Polis. Slachtofferhulp a wordo poni na altura di e caso aki.


text:
Mayoristanan for di Merka i Canada presente na Kòrsou pa otro konferensha interesante di NATOS
WILLEMSTAD- 3 desèmber 2014 – Durante dianan 3 i 4 di desèmber ta tumando lugá e konferensha anual ‘North American Tour Operator Symposium’ (NATOS). E konferensha aki ta konta ku partisipashon eksklusivo di mayoristanan den e industria turístiko for di Merka i Canada. Ofisina di Turismo di Kòrsou (CTB), Curaçao Hospitality and Tourism Association (CHATA) i partnernan den sektor privá i públiko a uni un bes mas pa realisashon di e konferensha aki ku ta duna un kontribushon signifikante na desaroyo i kresementu di nos industria turístiko. Durante di e apertura a hiba palabra Minister di Desaroyo Ekonómiko, sr. Stanley Palm, sra. Lizanne Dindial (CHATA) i sr. Hugo Clarinda (CTB).
Den su spich Minister Palm a duna di konosé ku aña pasá, partisipantenan na NATOS 2013 a ekspresá ku si ta deseá di mira un kresementu for di merkado nortost i Estádos Unídos en general, lo mester pèrkurá pa mas ‘airlift’. Minister Palm a sigui bisa ku sektor públiko i priva a traha huntu riba e punto aki i ku awor por hasi menshon di e buelo nònstòp di JetBlue entre Kòrsou i New York ku a kuminsá bula ayera, Air Canada ku ta bulando Kòrsou kaba for di Toronto i ku ta pendiente pa su buelo inougural for di Montreal entrante 1 di yanüari 2015, WestJet ku a oumentá kapasidat di su avionnan, Sunwing ku ya ta biniendo Kòrsou pa su di dos aña, American Airlines ku durante di añanan previo a demostrá su lealtat na Kòrsou brindando dos buelo pa dia i nos kompania lokal Insel Air ku ta ofresiendo mas buelo i ta sigui krese. Despues di e parti ofisial a sigui un presentashon di e orador di honor, dr. Patricia Russell - McCloud. Dr. Russell ta un orador rekonosé internashonalmente pa su manera impreshonante pa enkurashá su públiko. Dr. Russell a para ketu riba e importansia pa sigui perseverá no opstante e situashon ku bo ta aden. Sigui pusha bai dilanti paso bo futuro a kuminsá ayera! E partisipantenan i demas invitado a keda sumamente impreshoná di e mensahe ku dr. Russel a kompartí ku sigur a sa di motivá tur presente.
Parti mèrdia e partisipantenan a bishita diferente sitio pa asina konosé e produkto ku Kòrsou ta ofresé. Mas aleu den e programa e partisipantenan lo tin e oportunidat pa partisipá na seshonnan one-on-one kaminda e partisipantenan ta haña e oportunidat pa interkambiá i deliberá riba faktornan klave ku ta influensiá kresementu di e industria turístiko. NATOS 2014 ta konta ku partisipashon di Air Canada Vacations, American Airlines- Miami, Bookit.com, Booking.com, Orbitz World Wide, Expedia, Cheap Caribbean, Caradonna Dive Adventures, TravelBrands Inc, Maduro Dive Fanta-Seas, Sunwing Vacations, Pleasant Holidays, Travel Impressions, Flight Centre USA / Libgo Travel, Viva Tours, US Airways Vacations, Ocean Encounters Diving USA, JetBlue Getaways, Insel Air, Hotelbeds.com i Top Vacations.
Un danki ta bai na tur e partnernan ku a yuda den realisashon di NATOS 2014 kualnan ta: Curaçao Marriott Beach Resort & Emerald Casino, Renaissance Curaçao Resort & Casino, Business Serenity, Hilton Curaçao, D&I Business Support Services, Funbini Taber Tours, Santa Barbara Beach and Golf Resort Curaçao, Pelican Express i Sunscape Curaçao Resort.NATOS 2014 ta un esfuerso mas di CTB i su partnernan pa mantené i establesé relashonnan internashonal duradero ku impakto direkto riba merkado turístiko.


text:
Recicla azeta di cushina un proyecto di polis
Un grupo di studiante di klas 2014 di Cuerpo Policial Aruba ta terminando nan estudio na Scol di Polis. Pa finalisa nan ultimo proyecto nan a haya e instruccion pa bin cu un accion tokante medio ambiente. E ultimo proyecto di presentacion ta bai di e tema di “Medio Ambiente”. E studiante nan mester por presenta un proyecto cu ta incera cuido di nos medio ambiente. Na final nan por haya nan diploma di MBO Niveau exitosamente.
E studiantenan Natasha Peterson, Vianney Coffie y Wesley Williams ta preparando nan tema tokante recohe azeta di cas.
Azeta di cushina ta keda un molester pa medio ambiente y estudiantenan a pensa un dia di recohe azeta di cushina pa asina por hiba esaki recicla.
E fecha di e accion di recohe sushi lo ta dia 2 juni 2018. For di 2:00 pa 4:00 di atardi. Na Centro di bario Brazil.
Un peticion ta bai na nos comunidad cu mester tira azeta di cushina afo por pasa libremente dia 2 juni y entrega esaki na Centro di bario Brazil. Polis mes lo percura pa hiba esakinan recicla. Hunto nos por yuda cuida nos medio ambiente.


text:
You are here
Vision Di Gabinete Mike Eman Tabata Clave Den Decision Di Zara Pa Habri Tienda Na Aruba
ORANJESTAD -- Un ocasion masha anticipa den e trayecto cu ta e revitalisacion di centro di ciudad ta e apertura di tienda Zara.
Finalmente y cu hopi emocion, e momento a yega diaranson anochi y den nomber di Gobierno di Aruba, Minister President Mike Eman a asisti na e ceremonia. Aki el a hiba palabra gradiciendo e confiansa deposita dor di Grupo Phoenix World Trade y Inditex den e vision di su gabinete pa hiba comercio di Oranjestad na un nivel mas halto. Tambe e mandatario a felicita tur esnan envolvi den e proyecto y a desea nan hopi exito.
Esnan presente a tende tambe for di Sr. Julio Monasterio, representante di Inditex, cu ta e compania propietario di marca Zara. El a indica cu di e 2.100 tienda Zara cu tin rond mundo, esun na Aruba ta conta cu e format di mas moderno te aworaki. “Nos ta honra di por forma parti di e atractivo di e isla y loke e ta ofrece na su miles di bishitante anual,” Monasterios a bisa. “Nos ta hopi afortuna di por tin, na un pais asina multicultural, loke Inditex ta yama e ‘internacionalisacion di moda’.”
E tienda ta resalta den e espacio na inicio di Aruba su caya principal. E edificio di cuater piso di showroom ta bay habri tur dia, incluyendo diadomingo. Gerencia a duna di conoce cu te aworaki a emplea 67 persona, di cual 65 ta local y e prijsnan di e mercancia ta esnan di mas competitivo compara cu mayoria otro sucursal. Esaki ta un decision strategico pa promove Zara Aruba como esun di mas bentahoso den Caribe, Latinoamerica y America.
Camilo Ibrahim, propietario di Zara Aruba, di su banda a comparti cu esnan presente na e apertura tocante e aspectonan cu a motiva nan pa establece na Oranjestad. Diferente na tur otro isla cu a bishita den nos region, for di e prome instante cu a bishita Aruba, a keda combenci di su atractivonan comercial y economico. “Inditex ta un empresa exigente y cuidadoso den e decisionnan cu e ta tuma,” Ibrahim a splica. “E trabou y pasion cu Gobierno y Minister President Eman ta dedica na e recuperacion di e area central di e isla, specificamente Oranjestad, ta algo cu, en berdad, a toca nos masha hopi,” e ehecutivo a bisa finalisando su discurso.


text:
Cu man crusa lo no soluciona e reto di stranheronan indocumenta
Ta sinti cu Minister Presidente Wever a laga su colega Glenbert Croes cay!
ORANJESTAD, Aruba: Na e momentonan aki na DIMAS tin un situacion preocupante relaciona cu e cantidad di stranheronan indocumenta cu ta aplicando pa un status di “refugiado”, pidiendo pa asilo politico. Fraccion di AVP ta siguiendo e situacion di cerca, a bin diferente preocupacion padilanti y preguntanan cu ta surgiendo. Hopi ta cuestionando Minister Andin Bikker, kende ta mustra di ta para neutral, ta paralisa y no por tuma un decision directo den e caso aki.
Diahuebs merdia, despues cu a nota cu e situacion na DIMAS a bay for di man pafo, e Parlamentario a opta pa bishita e departamento pa pone su mes na altura di e situacion. Pafo el a combersa cu varios stranhero cu a splik’e di nan situacion den nan pais, con a gaña nan na Aruba y hunga cu nan sentimentonan. E Parlamentario a haya un audiencia cu Director di DIMAS, kende a splik’e di e situacion reinando y e reto cu e “mal informacion” aki a causa pa e operacion di e departamento.
Parlamentario di Fraccion AVP, Michael Lampe, ta considera e asunto aki preocupante pasobra a priminti hopi durante campaña. Tin un video claramente di actual Minister Glenbert Croes, primintiendo amnistia na e stranheronan asina cu MEP drenta gobernacion. Parlamentario Michael Lampe ta kere cu a crea un caos aworaki, a priminti algo y esaki ta pone cu stranheronan ta sali y busca loke a priminti. Awor ta mustra cu a abusa di hendenan door di a hunga politica, lagando nan para for di marduga dilanti DIMAS pa despues bisa cu lo NO otorga asilo.
Awor no tin un decision serio di loke ta bay pasa cu e personanan aki. Fraccion di AVP a nota cu na inicio di aña Prome Minister Evelyn Wever a splica cu tin miles di ilegal na Aruba, pero Fraccion di AVP kier sa kico a haci pa soluciona e problema aki. Man crusa hamas lo no percura pa e ciudadanonan aki sea bira legal of bandona nos isla. Nan ta aki caba, pues e ta un problema latente cu Minister Bikker y henter e Gobierno MEP-POR-RED lo mester atende. Ta nota cu no a trata e tema aki den forma responsabel y esaki ta trece cune un confusion grandi y un situacion caotico. Stranheronan ta buscando loke a priminti na nan, loke a bisa nan!
Minister President a sali y a laga su colega di partido Glenbert Croes cay den su lucha pa duna Asilo Politico den forma di amnistia na stranheronan permaneciendo na Aruba. Tambe por ripara claramente cu den e situacion aki, Minister di Husticia, mr. Andin Bikker, no a yega y tuma un decision riba kico ta bay sosode. Ta for di hopi aña e ta aspira e stoel di Minister di Husticia, pero desde cu e ta sinta eyriba awo, ta blunder tras di blunder, banda di un criminalidad creciente y for di proporcion.
“Mi ta lamenta masha e forma con ta trata hende. E Gobierno aki a bisa cu pa nan hende ta central, pero dor di gaña nan, dor di uza nan den campaña, priminti nan amnistia y awor nenga nan, ta un forma cla pa tur hende cu e grupo aki no ta capaz pa goberna y tuma decisionnan, pio pa para pa nan promesanan”, asina Michael Lampe a termina bisando.


text:
(CaribbeanNewsNow) – Barbados – Caribbean Development Bank (CDB) ta proyectando un crecemento economico di 2% na 2018 pa e region.
Esaki ta un retorno na cifranan positivo di aña pasa, durante cual e region a experimenta un crecemento general di 0,6 – 1%, a pesar di e devastacion cu e temporada Atlantico di horcan a causa.
Director di economia na CDB, Dr Justin Ram, a bisa cu tur pais miembro di CDB ta anticipa pa contribui na e desaroyo positivo aki. “Esaki ta principalmente bao di impulso di regreso na crecemento diTrinidad & Tobago y un aumento di 2.3% na Jamaica, cu ta representa 20% di e GDP regional. E cifra mas halto di crecemento ta anticipa na Anguilla y Dominica,reconstruyendo economia despues di e daño causa pa e horcannan di 2017. Antigua & Barbuda y Turks & Caicos tambe ta spera di tin crecemento fuerte.”
Ram a hiba palabra durante e conferencia anual di noticia di CDB dia 7 di februari ultimo. El a nota sin embargo, cu aunke e retorno na crecemento ta duna curashi, Caribe ainda ta keda atras compara cu otro estadonan chikito den desaroyo. Den e region, crecemento a yega na un averahe di 0,8% desde 2009, compara cu un averahe di 4,8% den otro grupo di pais.
E director di economia a bisa cu pa e paisnan di Caribe por sigura crecemento y desaroyo sostenibel y incluyente, ta necesario medida pa mehora capacidad di reaccion. Durante su presentacion na medionan, Ram a recomenda un cuadro cu por yuda paisnan aumenta nan capacidad di reacciona riba situacion adverso. Esaki ta basa riba cuatro pilar: capacidad di reaccion macro economico; productividad y competitividad; desaroyo humano; y capacidad di reaccion ambiental.
“Cualkier blueprint pa aumenta capacidad di reaccion den Caribe mester tuma na cuenta tur e elementonan clave identifica den e cuatro pilarnan. Adicionalmente nos mester sigura cu nos ta considera integracion regional y igualdad di genero; temanan transcendental cu ta apoya y fortifica e cuatro elementonan. Ta importante pa crea capacidad reactivo den tur cuatro area, cu ta interconecta”, Ram a bisa.
Pa loke ta accion di maneho specifico, Ram a nota cu na nivel macro economico, reglanan fiscal cu ta encurasha gobierno pa spaar mester keda implementa; y mester introduci limite pa debe compara cu GDP. El a recomenda tambe pa paisnan adopta reforma cu ta facilita haci negoshi, y di e manera aki establece e ambiente pa crecemento dirigi pa sector priva. “Miho capacidad di reaccion na nivel ambiental ta significa miho cumplimento cu norma mas estricto di construccion, y e desaroyo di mercado di seguro di indemnisacion.”


text:
(Infobae/AFP) – Alcalde di Bogota, Enrique Peñalosa, a declara diahuebs pasa un emergencia ambiental y sanitario na e capital Colombiano pa un protesta di e trahadonan cu ta piki di sushi cu a impedi e lantamento di toneladanan di residuo.
“Ta bira necesario decreta emergencia ambiental y sanitario pasobra nos tin e obligacion di proteha bida y salud di e ciudadano y naturalmente, cu tur e toneladanan di sushi cu no a recoge, ta pone e salud di e poblacion na riesgo”, e mandatario a bisa den un rueda di prensa.
A tuma e medida despues cu un grupo di trahado di e empresa distrital Aguas de Bogota, cu ta recoge sushi den 12 di e 20 localidadnan di e ciudad ,”a afecta e prestacion di servicio” parando nan actividadnan y atacando trucknan di sushi”, el a agrega.
E empleadonan ta protesta desde diaranson pa e cambio di schema den e modelo di limpiesa cu e alcalde ta implementa y cu segun nan lo laga 3.700 trahado sin trabao.
Segun Peñalosa, den e localidadnan unda Aguas de Bogota ta opera, ta piki 2.700 di e 6.300 tonelada di sushi cu ta recoge tur dia na e ciudad aki di ocho miyon habitante. Den e luganan unda e compania ta opera ta biba mas di 1,5 miyon abonado, el a afirma.
“Nos ta bay uza tur e medionan necesario pa pone orden. Di ningun manera nos ta bay permiti cu e grupo minoritario violento aki ta bay comete sabotahe y ta impedi cu nos ta cumpli cu limpiesa di ciudad”, el a indica.
Ora declara emergencia sanitario y ambiental, e alcalde tin e facultad pa “haci e contratacion necesario prome cu e entrada den funcionamento di e empresanan operador,”cu lo inicia trabao den 12 dia, segun e alcaldia a splica den un comunicado.
Pa enfrenta e protestanan, gobierno di e ciudad a haci contratacion di personal y vehiculo, y ademas ta conta cu truck di ehercito pa duna e servicio.


text:
2.9% mas turista di estadia den e promé 11 lunanan di 2016
WILLEMSTAD- 22 di desèmber 2016 – Sifranan preliminar kolektá pa Ofisina di Turismo di Kòrsou (CTB) ta indiká un kresementu di 2.9% durante e promé 11 lunanan di aña 2016, esaki lagando afó e impakto negativo di Venezuela riba e kantidat di turista risibí durante e aña aki. E kantidat di bishitante registrá for di Venezuela a mustra un bahada e aña aki kousando un impakto negativo riba nos prestashon total. Pa e promé 11 lunanan di aña Venezuela a registrá un total di 28.894 turista ménos den e promé 11 lunanan, resultando den 34% ménos kompará ku aña pasá den mesun temporada.
Entre yanüari i novèmber di 2016, Kòrsou a registrá 401,728 turista, esaki ta un bahada di 5% kompará ku aña pasá. Nort Amérika a alkansá un total di 69,808. Un bahada den turistanan for di Sur Amérika, partikularmente Venezuela, a kousa un kaida di 23% den e region pa un registro total di 97,853 turista. For di Caribe a registrá 31,533 bishitante. Europa ku 188,472 bishitante a kontinuá ku un prestashon sólido ekivalente na un kresementu di 4% kompará ku e mesun periodo di 2015.
CTB i MEO ta hasi uso di e modelo ‘Turistika’ pa kalkulá e kresementu ekonómiko generá for di industria di turismo. Durante e promé 11 lunanan di 2016, sektor di turismo a generá un impakto direkto di $454.9 mion pa nos ekonomia lokal. Turistanan prosedente for di Europa a generá un total di $237.6 mion florin kual ta 52.2% di e totalidat. Nort Amérika, Sur Amérika i otro regionnan a generá respektivamente $91.9, $94.2 i $31.2 mion.
Turismo di estadia na luna di novèmber 2016
E merkadeo i promoshon hasí pa KLM Curaçao Marathon na Hulanda for di 2014 pa awor, ta mustrando resultadonan positivo. Na novèmber, Kòrsou a registrá 13,249 bishitante for di Hulanda, un oumento di 3% kompará ku e mesun periodo aña pasá. E kantidat di bishitante for di Alemania ku a keda registrá tabata un oumento di 4% alkansando un total di 2,371, esaki ta resultado di un bon konekshon aéreo. Total, a registrá 17,712 bishitante for di Europa, ekivalente na 1% di kresementu.
Festival i eventonan spesial ta un medio importante pa boost nos industria turístiko. E promoshon pa Summer Fall Festival i Curaçao Extreme Finals den koperashon ku CTB a mustra efektonan positivo. Region di Caribe a registrá un oumento di 6%, ekivalente na 3,220 bishitante den novèmber 2016. Aruba a krese ku 19%, i a registrá 1,569 bishitante.
Kòrsou a risibí 5,702 turista di estadia for di Nort Amérika na novèmber 2016; un bahada di 11%. Esaki ta resultado di un luna slow, ku no a duna e kresementu ku nos a antisipá. Caribe engeneral a pasa dor di un temporada mas slow; bishitantenan for di Merka a spar pa durante di wenter biaha pa destinashonnan Sur, un poko mas kalor. Luna di novèmber tabata un luna inpredesible i tenso, konsiderando elekshon na Merka. Esei mes a forsa merikanonan pa keda nan pais, vota i partisipá na kampaña miéntras ku e luna elektoral ta desaroyá. Kòrsou a registrá 4,671 bishitante for di Merka i 1,035 for di Canada.
Region di Sur Amérika a registrá un total di 6,728 turista. Maske ku e resultado di elekshon na Merka a afektá e kambio di dòler/peso negativamente, tòg a registrá mas bishitante for di Colombia kompará ku aña pasá. Na novèmber a registrá 1% di kresementu ekivalente na 1,193 bishitante for di Colombia. Konsistensia den marketing i un bon PR den e merkado na Brasil a duna resultadonan positivo durante di e último lunanan, i novèmber no ta un eksepshon. Brasil a registrá un kresementu di 61% ekivalente na 721 bishitante den novèmber.
Sifra kantidat di anochi
Na novèmber nos a registrá un kresementu averahe den kantidat di anochi pa estadia di 10%. Turistanan a keda un averahe di 8.1 anochi na novèmber. Aña pasa e kantidat di anochi averahe pa persona tabata 7.4. E kantidat di anochi ku e turista a keda riba nos pais na novèmber 2016 a konosé un bahada di 11%. Un total di 279.837 anochi a keda registrá kompará ku 313.805 na aña pasá. Esaki ta komo resultado di e bahada den kantidat di turista di estadia.


text:
Oranjestad - Durante su bishita na Aruba Minister di Asuntonan Exterior Bert Koenders a topa cu varios personahe, entre nan e Prome Ministernan di Corsou y Sint Maarten, Koeiman y Marlin.
Tambe el a reuni cu Prome Minister Eman y tabata masha agradecido pa e inmenso trabou haci door di Eman pa asina Hulanda a logra haya un asiento den Conseho di Seguridad di Nacionnan Uni. El a papia tambe encuanto e SDG'nan (Sustainable Development Goals). Un tema importante. Voznan rond mundo ta demanda liderazgo riba topiconan manera pobreza, desigualdad, cambio di clima, cuido medico y educacion pa tur mucha. Pa contesta e demandanan aki, lidernan di mundo a bini hunto pa discuti e agenda di Prosperidad Duradero cu nan kier alcanza pa aña 2030. E agenda ta contene 17 punto cu lo funciona como e metanan pa Prosperidad Duradero.
Minister Koenders: "E metanan nobo aki (SDG) cu e comunidad mundial a pone su dilanti pa logra ta regarda varios asunto. Entre otro desigualdad entre homber y mohe, mortalidad di mucha y tambe medio ambiente. Na Hulanda nos a institui un comision pa traha riba e SDG'nan aki. E comision ta bin hunto pa reuni y ta tene bon bista pa e metanan di desaroyo aki wordo cumpli den e añanan nos dilanti. E ta algo masha importante pasobra ey ta unda bienestar y prosperidad ta topa cu otro den retonan hopi concreto."
Pa loke ta e bishita di Plasterk na Aruba y e palabranan di satisfaccion cu el a expresa pa loke ta Cft, e presupuesto y e situacion financiero na Aruba Koenders a bisa lo siguiente. "Aki na Aruba ta tene bon cuenta pa bienestar y prosperidad ta bon balansa. Esey ta algo hopi importante. Nos mester percura pa den un economia moderno competitivo den cual nos ta den, pa tin inversionnan riba termino largo pa seguridad financiero y na mes momento inverti den comunidad. Na mi opinion e balansa ey ta mucho mas miho na Aruba cu e tabata algun aña pasa."


text: Bo ke bai hasi negoshi na Boneiru, pero ainda bo ta buskando kontesta riba sierto preguntanan. Kiko mi tin ku tene kuenta kuné ora mi ke kuminsá un empresa na Boneiru? Kua forma hurídiko ta pas mas mihó serka mi idea i na unda mi mester akudí pa un eventual finansiamentu di mi empresa. Tur loke bo mester sa promé ku bo kuminsá un negoshi bo ta haña aki. Si akaso bo mester di mas informashon, no duda pero tuma kontakto mesora ku nos pa medio di imeil, telefon òf pasa un ratu serka nos. Ku hopi plaser nos ta yuda bo!


text:
ORANJESTAD – Un compania di deporte acuatico a perde su caso contra gobierno e siman cu a pasa. Ta trata di e compania Aruba Dream Tours Corporation NV, cu a hiba gobierno corte protestando e decision di gobierno pa re-aloca nan pa un otro sitio, ya cu e sitio ubica no ta corecto. E compania a opta pa envez di atende na e ordo di gobierno (pa medio di taskforce), mustra huez cu financieramente no ta husto pa muda pa un otro localidad. Corte a cita na banda di gobierno, cu consecuencia cu e operador acuatico mester bandona e sitio actual.
E CASO
E operador menciona a hiba gobierno corte, argumentando cu cambiando e di sitio, e lo sufri consecuencianan financiero serio y como tal ta opta pa bringa e decision. Huez sinembargo ta argumenta den su sentencia, cu e operador nunca no a opera na e sitio ‘nobo’ na Eagle Beach na altura di e proyecto di condominio Oceania, y como tal no por sa cu certeza cu si e opera di eynan, e lo sufri consecuencia financiero. Como tal su argumento no ta uno valido, y otro cu esey, e operador no a defende su caso convincentemente pa demonstra cu e lo tin un ‘desbentaha desproporcional’, cu ta dune e posibilidad pa pidi pa ‘schors e decision di gobierno, conforme articulo 54 di LAR. Pues fuera di e asunto financiero, e operador no por a demonstra un otro motibo valido pa no muda pa e sitio nobo.
GOBIERNO
Segun e minister encarga cu infrastructura, Otmar Oduber, e veredicto aki ta importante pasobra “ nos beachnan ta sumamente congestiona na e momentonan aki.” Cumplimento cu e beach policy, segun e mandatario, ta uno na beneficio di e propio operadornan di watersport, hotelnan y otronan cu ta opera riba nos beach nan. “ Ta spera cu e task force ta continua cu su trabou manera cu ta haciendo e, y cu ta reestablece ordo riba nos beachnan”, Oduber a termina bisando. Nota: potret ta archivo di NoticiaCla y no necesariamente di un compania menciona den e articulo. Lesa e sentencia AKI
ORANJESTAD – Ex minister di Labor Paul Croes a desmenti diabierna pan NoticiaCla cu e tabata envolvi den e caso sumario recientemente unda cu FTA a demanda e compania Island Gaming recientemente. Den un articulo recien di NoticiaCla, abogado Jeannot de Cuba a relata cu huez a rechaza e demanda di FTA ( y ex Minister Paul Croes y Anselmo Pontilius) . “Esaki no ta corecto. Ningun momento nos tabata den e caso aki” e ex mandatario a bisa. Segun Croes, e caso aki tabata puro entre e dos partido nan ey. “FTA a kere cu nan lo tabatin un case, cual nos no” Croes a finalisa bisando. Cu esaki
ORANJESTAD – Awe mainta Gobernador di Aruba, S.E. Alfonso Boekhoudt a efectua e apertura di e ‘Cas di Seguridad’, osea Veiligheids huis. Segun minister di husticia Andin Bikker, e tabata un dia hopi grandi pasobra cu Cas di Siguridad por yuda problemanan di famia, criminalidad y yuda den molesternan serio riba tereno social. “ Pa logra ayudo, ta rekeri un trabou multidisciplinario entre institutonan social como institutonan hudicial pa forma un Veiligheidshuis un Cas di Siguridad” Bikker a finalisa bisando.
ORANJESTAD - Corte a sera e aña financiero cu un perdida di f 1,503 miyon. Pa un parti hopi importante esaki ta consecuencia di inversionnan necesario den digitalisashon i automatizacion (sistema pa registracion di caso GEAR) di Corte, preparacion di un provision en coneccion cu miembronan di personal cu tabata malo pa largo tempo i dianan di vakantie no-tuma, pa asina keda garantiza continuidad di hurisprudencia i tambe e gastonan adicional debi na horcan Irma na Sint Maarten. Gastonan extra debi na posibilidadnan limita di biahe, organisacion di un conferencia internacional i limpiamento di e archivonan na e oficinanan di Aruba i Corsou tambe a contribui na esaki. Lo acapara e contratempo aki for di Corte su Capital Propio.
ORANJESTAD - Na aña 2017 a entrega un total di 44.067 caso na e Cortenan di Prome Instancia. Na Aruba a drenta 11.427 caso, Corsou 26.105, Sint Maarten 4.499 i BES 2.036. Na 2016 a entrega un total di 37.510 caso, pues, tabatin un cresemento di 17%. Principalmente subida di 24% di casonan penal a atribui na e subida. Na 2017 a procesa 22% mas caso, den comparacion cu 2016. E subida mas substancial (65%) ta den Derecho administrativo (casonan di belasting) na tur oficina. E subida ta consecuencia directo di e e cantidad di casonan pa aña na e diferente oficinanan.
ORANJESTAD – Pa casa di ex minister Paul Croes, Melony Paesch, tabata un sorpresa cu e mester a presenta dilanti mesa berde diaranson como un sospechoso den caso Ibis. Pa otronan tambe mirando cu e no a wordo menciona prome como sospechoso. Su nomber sinembargo tabata poni riba e rol di Corte pa presenta tambe como sospechoso. Algo cu el a cuestiona severamente den corte diaranson mainta.
ORANJESTAD – “Mi ta para aki cu sentimento mixto. Alivia cu e caso a cuminsa pero alavez desapunta pa e forma con ministerio publico ta trata e caso” tabata e prome palabranan di e ex minister Paul Croes dirigi na e huez cu a trata e regiezitting di caso Ibis awe. Tabata practicamente na final di e caso, cu huez a duna Croes y otro sospechosonan e oportunidad pa dirigi nan mes na e huez. E casa di Croes, Melony Paesch tambe a hiba palabra, pero Giovanni Capriles, no tabatin e necesidad ey. “Mi consenshi ta limpi. Mi ta laga mi abogado haci su trabou”, Capriles a bisa. E otro dos sospechosonan Roque Aparicio y Selma Arends no a hiba palabra.


text:
Un homber Canades di 48 aña a wordo aresta despues cu cocaina a wordo haya scondi den palonan di golf cu a origina na Aruba.
Riba dia 28 di Februari, Servicio di Frontera Canades a haya e cocaina den un paki cu tambe a contene un saco di golf y un set di palo di golf, a wordo entrega na polis Canades (Royal Canadian Mounted Police) na aeropuerto, segun un rapport traha diabierna.
Segun e website di noticia therecord.com y tambe canadapolicereport.ca, debi cu e palonan di golf tabata destina pa un adres na Kitchener, Ontario, polis a bin cu un prueba di buskeda pa un cas riba Penelope Drive.
Polis a confisca mas di un kilo di cocaina.
Courtney Burke di Kitchener a wordo haya culpabel di importa droga ilegalmente den Canada, posesion y posesion cu e meta pa traficacion di droga.
Canades gara cu droga den palonan di golf a bin di Aruba
Un homber Canades di 48 aña a wordo aresta despues cu cocaina a wordo haya scondi den palonan di golf cu a origina na Aruba.


text:
You are here
Estreno Di Pikete Ku Un Tremendo ” Salon Yen Di Pikete”
WILLEMSTAD -- E aña aki e grupo Estreno di Pikete a partisipá pa di 40 aña den nos Karnaval.
Pa selebrá e logro bunita aki e grupo a invitá 40 persona ku for di un prinsipio a partisipá den e marchanan di Estreno di Pikete i ku pa bastante aña no ta partisipando mas aktivamente den nos Karnaval. Estreno a traha un trailer speshal i a yama e trailer aki: “ Salon yen di Pikete” pa duna elogio na e “baluartenan”aki di primera ora.
Wel e Salon aki a resultá un tremendo éksito i tur e partisipante a gosa masha hopi mes. Nan tur a apresiá e gesto di Estreno di Pikete pa di un manera hopi bunita envolví nan den e selebrashon di Estreno su di 40 aña di partisipashon den nos karnaval. Riba e trailer tabata un fiesta total speshal ora ku Dobble R tabata entoná e piesanan klásiko di tur tempu. Ata ora e “trein” kuminsá zona henter e Salon tabata vibra di e bailamentu di e grupo.
Den e miembronan di primera ora tabata tin masha hopi miembro konosí den nos komunidat pero un di nan ku mester menshoná ta Sra. Maria Liberia Peters, nos eks Promé Minister ku pa sigur mas di 10 aña no ta jump mas den karnaval. Si bo a wak kon Sra. Maria Liberia tabata gosa tabata un plaser pa wowo.
Ku e “Salon Yen di Pikete “ , Estreno, a kompletá un siklo kompletu di Karnaval. Nos tin e grupo tradishonal di Estreno, pa algun aña kaba, e grupo Estreno Mas Pikete, speshal di focus riba nos hóbennan i awor e ” Salon Yen di Pikete “ ku ta e baluartenan di primera ora. Awor Estreno di Pikete a hinka su mes den un problema serio ya ku bosnan den e partisipantenan den e “Salon Yen di Pikete “ a kuminsá zona ku nan lo ke keda forma parti di nos karnaval. Despues di Karnaval, Estreno lo tin ku bai deliberá kon lo ta bai hasi esaki ya e baluartenan a keda sumamente enkantá ku nan partisipashon.
Estreno di Pikete a demostrá ku e ta un grupo ku ta bon organisá i ku tur su kosnan ta kana zeta i segun regla. Un pabien grandi na Gatchi I Ruth Sint Jago i henter e tim ku ta dirigí Estreno di Pikete ku un organisashon kampion. Ora bo kere ku Gatchi ta bira nèrvioso ora kosnan ta manera pega, e ta keda trankil i buska solushon pa tur problema. Ta òf Gatchi tin nèrvio di heru òf eksperensia di 40 aña a siña e kon tin ku hasi sierto kosnan.
Estreno di Pikete masha pabien ku boso 40 aña di partisipashon den nos Karnaval i nos ku a partisipá den e “Salon Yen di Pikete “, sigur tei pa keda.
Riba e potrètnan por mira kon bon e grupo di Baluartenan tabata pasa den Nan Salon yen di Pikete.


text:
ORANJESTAD - Aruba Bank y COA desde 2016 a enfoca ariba e sosten di e vision y mision di e organisacion olimpico y nan principionan fundamental.
Pa mantene e convenio aki bibo Aruba Bank ta introduci un serie di SPORTS CLINICS durante di e aña cu ta enfoca rond di e balornan olimpico, cu ta entre otro; leadership (liderazgo), teambuilding (hermandad), integrity (integridad), respect (respet), passion (pasion), discipline (disiplina), health and wellbeing (bienestar mental y corporal/salud) y e promocion di excelencia den comunidad, entre muchanan y hobennan, ta balornan ariba cual Aruba Bank tambe ta funda.
E importancia di e laso aki tambe ta pa sostene e participacion di e hende muhe ariba tur nivel di deporte y e esencia di conscientisa e pueblo en general di e importancia di deporte pa e desaroyo humano den comunidad. E clinica aki ta pa crea relacion cu atletanan local, pero tambe pa inspira y motiva hobennan pa cuminsa haci un deporte.
Expertonan ta di acuerdo cu actividad fisico ta esencial pa hobennan, pero tambe e educacion fisico ta yuda na implementa e importancia di haci deporte y di ta activo. Esaki ta e motibo cu Aruba Bank a introduci e Aruba Bank Sport Clinic. E clinica aki su meta principal ta pa enfoca riba diferente balor di deporte y habitonan saludabel na scolnan basico. E clinica aki ta pa studiantenan di scol basico di klasnan 4 te 6, pero tambe ta enfoca riba muchanan inactivo.
En conexion cu e partnership cu COA, atletanan olimpico local lo ta presente na e Aruba Bank Sport Clinic. E prome deporte di e clinica lo ta di bowling. E meta di Aruba Bank ta pa inspira hobennan inactivo pa ta activo, pa bira futuro atleta. Durante e clinica e atletanan olimpico lo comparti nan experiencia cu participantenan. Tambe e participantenan lo tin e oportunidad pa practica e deporte. Na final di e clinica, tur participante lo ricibi nan certificado di participacion y un treat saludabel.
Diasabra dia 17 di Februari na Eagle Bowling Palace pa 10:00am te 1:00pm lo tin e clinica di bowling, unda cu atleta Kamilah Dammers lo ta presente pa papia riba su experiencia y siña tecnicanan di bowling na e muchanan. Aruba Bank lo tene e Aruba Bank Sport Clinic na diferente facilidad deportivo. Por registra aki mes https://www.arubabank.com/forms/ParticipationFormSportsClinic2018
SAVANETA - E team Brandweer 1 a caba e Ronde van Aruba como prome. Keda pendiente pa e resultadonan total.
ORANJESTAD - SETAR ta sponsor di tur aña di Ronde van Aruba desde e comienso y cada aña esaki a bira mas grandi. SETAR Semper ta participa como sponsor pero tambe tin un team di empleadonan cu ta participa. E aña aki SETAR tin 3 team di empleadonan cu ta participa den Ronde van Aruba.
SAVANETA – Un total di 586 persona lo participa awe nochi na e careda popular “Ronde van Aruba”, cu ta un record na participante. Ayera nochi a tene e anochi di informacion final, unda cu tur participante a reuni y a haya nan material y ultimo informacion y regla necesario pa por participa y ta prepara. E careda ta cuminsa pa 8’or despues cu Gobernador di Aruba Su Excelencia Alfonso Boekhoudt primi e boton di comienso. E careda ta cuminsa y caba na Mariniers Kazerne na Savaneta, E ultimo grupo di persona ta sali den careda di 10’or y ta spera e prome grupo di persona yega bek na MZK pa 3’or di diasabra marduga. NoticiaCla lo ta cubriendo e salida manera a haci aña pasa tambe, via e pagina di Facebook cu livestreaming. Potret cortesia Seever Krozendijk (297 sports).
ORANJESTAD - E campeonato di Division Honor poco poco ta yegando su final y Coca Cola Nacional a yega kwart final. Coca Cola Nacional ta preparando nan mes duro pa asina por defende nan titulo di campeon. Un total di 4 team a clasifica p’e kwart final y Coca Cola Nacional ta preparando nan mes pa asina nan sali den e prome 2 team y pa wanta e titulo, asina Silo Brete di Coca Cola Nacional a expresa. E prome wega di Coca Cola Nacional lo ta diasabra awo contra di SV Dakota. E clasificacion aki no tabata facil pa niun team, pasobra e biaha aki tabatin 7 team duro pero tambe esunnan mas abou a duna bataya. Coca Cola Nacional a clasifica p’e play-off, pero den e ultimo 4 añanan pa Silo Brete e competencia aki ta esun di mas duro.
ORANJESTAD - Diaranson 16 Mei 2018, Aruba Wieler Bond lo tene su paseo silencio ariba bicicleta. Ride of silence ta un paseo ariba bicicleta unda anualmente , riba e mesun dia y ora, ciclista nan full rond di mundo ta uni nan mes pa concientiza automobilistanan ariba e seguridad den trafico y alavez conmemora ciclistanan cu accidenta of a fayece door di un trafico insigur.
ORANJESTAD – E di dos campeonado di AKB ta tuma lugar proximamente na Aruba. E lo tuma lugar den Compleho Deportivo Frans Figaroa (Noord) di 2or di atardi pa 8 or di anochi. Na mes momento AKB ta extende un invitacion pa tur otro scol di karate cu no ta miembro di AKB pa participa tambe na e campeonato aki. Participacion pa miembro di AKB ta costa 25 florin y ‘no miembro’ ta 50 florin. Fanaticonan y publico en general ta keda cordialmente invita pa bin presencia e campeonato aki.


text:
Studia na Hulanda no ta promové studiamentu na Hulanda. Sino mas bien duna informashon na esnan ku e skohe pa sigui ku un estudio na Hulanda.
Hulanda tin su benefisionan ku e ta ofrese na e studiante ku skohe pa sigui ku un estudio na e pais aki. E benefisionan ta hasi e studiamentu mas atraktivo i e bida di e studiante mas fasil. E benefisionan ta lo siguiente:
- Hopi variashon di skolnan i difierente tipo di estudionan
- E edifisio di e skolnan ta atraktivo i ku hopi fasilidatnan
- Bo ta bin na remarke pa studiefinanciering
- Bo ta kore gratis i tambe ku korting ku bo studenten ov-kaart den transporte publiko
- Kore stage internashonal
- Estudionan na Ingles
- Studia independiente
- Biba op kamers den studentenflet
- Korting riba bukinan di skol òf segunda mano
- Traha huntu ku studiantenan di otro estudio
- Oportunidat pa por amplia bo konosementu riba diferente tereno
- Diferente evenementonan i aktvidatnan organisá dor di skol pa studiantenan
- Pakete di banko speshal pa studiante
- Diferente tiponan di seguro speshal pa studiante (mas barata)
- Bijbaan pa studiantenan
- Deskuento pa studiante den algun pakusnan/Pathé bioscoop/museum
- Bo por biaha fasilmente na otro paísnan den Europa
- Kwijtschelding riba tarifa di belasting


text:
Curaçao North Sea Jazz ta sigui influensiá nos ekonomia positivamente
...Turismo a generá 68 mion florin den luna di sèptèmber 2015...
WILLEMSTAD- 27 di òktober 2015 – E festival di Curaçao North Sea Jazz (CNSJ) ta sigui kontribuí na kresementu di nos turismo. Pa luna di sèptèmber Ofisina di Turismo di Kòrsou (CTB) ta raportá un kontribushon direkto di 68 mion florin pa nos ekonomia. Esaki ta un kresementu di 7% kompará ku aña pasa kaminda un total di 63 mion florin a keda registrá.
E kantidat di turista di estadia pa luna di sèptèmber ta mustra un subida di 6%. Sifranan preliminar kolektá pa CTB ta indiká ku pa luna di sèptèmber a registrá un total di 39.907 turista di estadia. Na luna di sèptèmber aña pasá e kantidat di turista tabata 37.762.
Kantidat di bishitante for di eksterior pa Curaçao North Sea Jazz Festival
Gran mayoria di e bishitantenan for di eksterior ku a bishitá e festival a yega Kòrsou entre djarason 2 di sèptèmber i djabièrnè 4 di sèptèmber. Aña pasá e evento aki a tuma lugá den luna di ougùstùs. E kambio den fecha di e festival ta keda reflehá den e sifranan positivo pa turismo di estadia. Aunke ku por mira un bahada for di Venezuela, tòg por konstatá ku e evento di CNSJ a pèrkurá pa un subida den kantidat di bishitante den luna di sèptèmber. Dor di e efekto di un evento internashonal di e magnitut aki, CTB lo bai enfoká riba atraé eventonan internashonal den e periodonan ku nos isla tin e potensial pa krese suptantialmente.
Tráfiko debí na CNSJ a oumentá prinsipalmente for di Aruba, Colombia i Sürnam. E paisnan menshoná semper a demostrá nan interes pa e festival i e aña aki no tabata un eksepshon. Un análisis hasí durante di e 3 dianan promé ku e festival ta mustra un oumento di 273% mas bishitante for di Aruba kompará ku e mesun periodo aña pasa kaminda no tabatin niun evento tumando lugá. Dor di e festival a registrá 400 bishitante mas for di Aruba. E mesun fechanan aki ta mustra kresementu di 190% for di Colombia i 114% for di Sürnam.
E seis paisnan ku a registrá e mihó kresementu den kantidat di bishitante for di eksterior durante di e fechanan rondó di CNSJ ta keda ilustrá den e siguiente tabèl:
E informashon aki ta saká for di e karchinan di embarkashon i desembarkashon di CTB/Imigrashon
Turismo di estadia for di e diferente regionnan:
Merkado di Europa a registrá 3% mas turista na luna di sèptèmber. For di e region aki nos a risibí 15.205 turista di estadia kompará ku 14.762 na sèptèmber 2014. For di Hulanda, e pais for di kua nos ta risibí mas tantu turista a registrá un oumento di 6% kompará ku 2014.
E region Norteamerikano na luna di sèptèmber a konosé un kresementu di 29.65% ku un total di 5.182 turista, esaki tabata 3.997 aña pasá. Un kresementu di 21% a keda registrá for di Estado Unídos kual ta representá 4.547 turista di estadia. E esfuersonan di merkadeo hasí dor di sektor públiko i privá lo sigui pèrkurá pa resultadonan positivo for di e merkado di Estado Unídos. CTB ta komprometé na alkansá kresementu sólido durante di henter aña for di e merkado aki, ku lo por kondusí na e kantidat di buelonan ku a keda pronostiká. E buelonan di Air Canada henter aña for di Toronto ta sobresalí registrando oumento di 150% den kantidat di turista for di Canada. Un total di 635 kanades a bishita nos pais durante luna di sèptèmber.
Region di Sur Amérika a registrá un bahada di 3.22% na sèptèmber 2015. Un total di 14.325 turista a bishita nos pais kompará ku 14.801 na 2014. Venezuela a registrá un bahada di 9% den luna di sèptèmber 2015. Dor di monitor e situashon na Venezuela durante di e último lunanan CTB ya a premirá e bahada for di e merkado aki pa kual motibu a kuminsá hinka e esfuersonan di merkadeo dene merkado di Colombia. Tráfiko for di Colombia a subi ku 26% den sèptèmber komo resultado di e eliminashon di visa.
Sifranan i impakto ekonómiko promé 9 lunanan di 2015
Pa loke ta e promé nuebe lunanan di 2015 turismo di estadia a krese ku 4% di 325.167 pa 337.594. Un total di 12.427 turista adishonal a bishita nos pais registrando kresementu for di Nort Amérika i Europa. E regionnan a registrá kresementu di respektivamente 21% i 4%. Merkadonan di Sur Amérika i Karibe a registrá un kresementu neutral di 0% durante di e promé 9 lunanan di aña. E repartishon den merkadonan prinsipal ta, Nort Amérika 17.6%, Sur Amérika 28.1%, Karibe 7.5%, Europa 42.5% i otronan 4.3%.
Hasiendo uso di e modelo ‘Turistika’, CTB huntu ku MEO a kalkulá ku durante e promé nuebe lunanan di 2015, sektor di turismo a generá un impakto direkto di 588 mion florin pa nos ekonomia lokal. E montante aki ta representá un oumento kompará ku aña pasá kaminda un total di 550 mion florin a keda generá. Bishitantenan europeo ta responsabel pa 45.8% di e total. Tur huntu turistanan europeo a gasta 270 mion florin, siguí pa e turistanan for di e merkado di Sur Amérika ku 150 mion florin i esnan for di Nort Amérika ku 118 mion florin. Entradanan generá for di Karibe ta estimá na 33 mion florin.
Manera menshoná, e modelo ‘Turistika’ ta mustra ku sektor di turismo a generá un impakto direkto di yanüari pa sèptèmber 2015 di 588 mion florin. E turista ta gasta su sèn primordialmente na akomodashon (36.3%), kuminda i bebida (24.1%), kompra (22.7%), transporte (9.3%) i impuestonan direkto (7.6%).


text:
Logeergastenbelasting ta bira OB entrante 1 di yanüari 2016
WILLEMSTAD- 21 di desèmber 2015 – Resientemente Gobièrnu di Kòrsou a anunsiá ku entrante promé di yanüari 2016 Logeergastenbelasting lo keda inkluí den e Landsverordening Omzetbelasting 1999. Esaki ta nifiká ku lo no bai tin Logeergastenbelasting (LGB) mas pero ku na su lugá ta introdusí Omzetbelasting (OB). E porsentahe ta keda igual esta 7%.
E OB ku ta keda introdusí na lugá di LGB ta e loke ku mester keda kobrá pa estadia di durashon korto den hotèl, apartamentu priva i partikulir i tambe timeshare. Entrante yanüari 2016 Departamentu di Inspekshon di Impuesto lo ta esun enkargá ku ‘heffing’ di e OB aki i no Ofisina di Turismo di Kòrsou (CTB) mas manera tabata e kaso ku LGB. E fecha di pago ta keda meskos esta ku tur pago mester keda hasí promé ku dia 15 di kada luna. E parti di kobransa ta keda den man di Landsontvanger. Kartanan di opheshon tambe for di luna di yanüari 2016 mester keda entregá na Departamentu di Inspekshon di Impuesto. Naheffingsaanslagen di aña 2015 si ta keda atendé pa CTB.
Departamentu di Inspekshon di Impuesto lo manda e aangiftebiljetten pa aña 2016. Huntu ku e aangiftebiljetten lo bai tambe un splikashon kòrtiku over di e kambio. Tur instansia ku tabata paga LGB, den e simannan benidero lo risibí un karta di Departamentu di Inspekshon di Impuesto ku un splikashon di e kambio di LGB pa OB.
Manera a keda anunsiá anteriormente den prensa, pa ehekushon di e Master Plan di Turismo 2015 – 2020 CTB tin mester di e fondonan nesesario kual pa gran parti lo mester bini for di e montante ku ta keda generá for di pago di OB. Pa e motibu aki CTB ta hasi un yamada na tur ku ta bini na remarke pa paga OB dor ku nan ta hür kualkier tipo di akomodashon ku turista, pa kumpli ku esaki. E montante generá ta keda usá pa ehekutá diferente kampaña di promoshon i publisitario den eksterior ku e meta pa por trese mas turista pa nos pais. Pues mas entrada for di OB ta nifiká mas promoshon pa Kòrsou kual lo trese mas turista i mas turista ta nifiká mas entrada pa nos ekonomia lokal.
Pa mas informashon por pasa personal na lokèt number 9 na Departamentu di Inspekshon di Impuesto òf bishita wèpsait di e departamentu na www.belastingdienst.cw.


text:
ORANJESTAD – Un total di 12 titulo mundial den e deporte di Windsurfing y cu apenas 25 aña di edad Sarah Quita...
ORANJESTAD – Awe a sali rumbo pa Miss Universe na Philipinas Miss Aruba Charlene Leslie. Charlene Leslie tabata tin un preparacion extenso,...
MAUI – Sarah Quita Offringa ARU91 ta logra di pasa su prome round den categoria di Ola durante di e competencia di...
DINAMARCA – “At the moment I’m just trying to keep all that at the back of my mind because it’s not over...
DINAMARCA – Sarah-Quita Offringa durante su careda di ayera a sali na di tercer lugar pero den e overall Sarah-Quita ta keda...


text:
Oficial di aduana a nota un pareha ta haci straño
ORANJESTAD (AAN): Algun dia pasa riba un mainta durante un control rutinario riba pasaheronan cu a yega abordo di e barconan crusero Monarch, Adventure of the Seas y Nieuw Amsterdam, na altura prome cu e main exit gate 3, un oficial di aduana a nota un pareha ta haci straño ora nan a mira e cacho di droga.
E oficial duanero a mira e pareha a bira bek bay direccion di un bari di sushi y e pasahero masculino a saca algo di e saco di su carson y tira esaki den e bari. Despues e pareha a cana direccion bek pa e exit gate 3. Durante control riba e pareha, e cacho di droga a duna un melding positivo.
Dos oficial di Aduana a wanta e pareha, mientras un otro duanero cu e cacho di droga a bai controla den e bari sushi y a haya un sakito cu yerbe parecido di marihuana y un sakito cu puiro blanco parecido di cocaina.
E pareha a wordo hiba den oficina di Douane Recherche pa mas investigacion. Durante control den un tas di man di e dama a haya un pipa cu ta wordo usa pa huma marihuana. E pareha a nenga cu nan a tira algo den e bari di sushi y cu nan no ta usa droga. Nan a bisa cu nan ta a bordo di e barco Adventure of the Seas. Oficialnan di Departamento di Aduana a pidi e pareha permiso pa controla den nan camber y nan a bay di acuerdo.
Canando cu e pareha pa bay na e barco e pasahero masculino a admiti cu el a tira e droga den e bari y den su camber e tin un cantidad chikito di droga. Cu permiso di e Chief Security Officer e camber di e pareha a wordo controla cu e cacho anti droga. E cacho anti droga a duna un melding riba un kashi. Den e kashi a haya un kluis y den e kluis a haya 2 sakito cu yerba parecido di marihuana y un sakito cu puiro blanco parecido di cocaina. E puiro blanco y e yerbe a wordo getest cu a sali positivo pa cocaina y marihuana.
Despues di a confisca e droga, Departamento di Aduana a tuma contacto cu fiscal y fiscal a duna e pareha aki un multa di USD 150,00. E pareha a paga e multa y a wordo entrega bek na Chief Security Officer. E Chief Security Officer a baha e pareha for di e barco na Aruba.


text:
CTB ta lansa ‘Tourism Insight active report’
WILLEMSTAD- 4 di mart 2016 – Resientemente Ofisina di Turismo di Kòrsou (CTB) a lansa un hèrmènt online nobo, ‘Tourism Insight active report’. E sistema aki ta proveé datonan importante i estadístika riba turismo di Kòrsou. E meta di e sistema aki ta pa por asistí stakeholders i públiko en general pa por tuma desishonnan sosio-ekonómiko miéntras ta kontinuá ku e esfuersonan pa desaroyá e marka Kòrsou. E datonan ta keda kompilá for di e karchinan di embarkashon i desembarkashon. E kontenido lo keda aktualisá riba un base mensual.
E ‘Tourism Insight active report’ ta repartí den tres sekshon: resúmen (overview), un análisis regional (regional analysis) i otro dimenshonnan (other dimensions). E sekshon di resúmen ta proveé informashon di e kantidat di turista di estadia repartí bou di e 10 merkadonan prinsipal. E sekshon aki ta duna e posibilidat pa wak bèk den e sifranan di turismo di estadia, kantidat di anochi ku e bishitantenan a keda nos pais i turismo krusero. E datonan aki ta for di aña 2000 te ku e aña aki. Den e sekshon ku ta duna un análisis regional por haña e prestashon regional ku mapa di kada pais. E di tres sekshon ta enfoká riba e dimenshonnan mas importante di e 10 merkadonan prinsipal ilustrando e tipo di akomodashon, durashon di estadia i e grupo di edat.
Pa haña akseso na e ‘Tourism Insight active report’ bai riba http://bit.ly/1TwczkH
For di un kòmpiuter e sistema ta kompatibel ku Internet Explorer 8.0, 9.0, 10 i 11. Usuarionan di Apple mester download “IBM Cognos Mobile application” riba nan tablet i/òf smart phone pa por wak e rapòrt. Hasiendo esaki bo tin estadístikanan di turismo semper aksesibel unda ku bo ta.


text:
Despues di un bishita exitoso na ITB Alemania, a conclui e bishita na Europa cu varios reunion importante dirigi riba Europa den su totalidad pero tambe e mercado primario di Europa, esta Hulanda.
Hulanda, e mercado primario for di Europa, a trece un total di 37,246 (+2.5%) bishitante durante aña 2017, cual a contribui na un record nobo pa e mercado di Europa na 2017. Mercadonan di Inglatera, Italia y Alemania tambe a mira crecemento aña pasa. Parti clave di e crecemento consistente cu a mira di Europa for di aña 2013, ta inclui entre otro esfuersonan riba area di aviacion, unda ta sigura di por conta cu capacidad necesario di asiento aereo. Tambe esfuersonan di agencianan di representacion di Aruba na cada mercado ta esencial, como tambe trabou di ‘advertising’ pa e mercado primario di Europa, esta Hulanda, cual A.T.A. ta haci conhuntamente cu un agencia di ‘advertising’ den e mercado.
Nada no ta ser logra sin e ekipo di A.T.A. Europa sinembargo. Durante bishita breve na Hulanda a reuni cu e ekipo na Den Haag pa evalua funcionamento di e oficina, repasa resultadonan pa 2017 y strategia y metanan pa e añanan nos dilanti. Mas cu claro a felicita e ekipo cu e reconocimento di ‘Oficina di Turismo di Hulanda’ pa 2017, tambe a gradici pa esfuersonan desplega.
E delegacion consistiendo di CEO di A.T.A. Ronella Tjin Asjoe-Croes hunto cu CMO Sanju Luidens-Daryanani como tambe Director di A.T.A. Europa Tirso Tromp, y Marketing Manager pa Europa Jaap Ellis, a tuma e momento pa conclui proceso di evaluacion di agencia di ‘advertising’ pa Hulanda, nificando cu potencialmente lo por cambia esaki pa añanan cu ta sigui. Esaki ta conclusion di un proceso cu ta canando un paar di luna, unda a evalua diferente agencia y a reuni cu e tresnan cu a yega e fase final y ta mustra di por cumpli cu rekisitonan stipula pa A.T.A.
Tambe a reuni cu KLM cual riba area di aviacion for di Europa a trece mas tanto bishitante pa Aruba na 2017; Un total di 30,157 bishitante a yega cu KLM cual ta representa 33% di total di bishitante di Europa. KLM a mustra un crecemento di 22% aña pasa, ora compara esaki cu 2016, esaki despues cu a logra incrementa frecuencia di servicio aereo pa Aruba. E reunion tabata uno fructifero cu tabatin como meta sigui traha hunto pa mantene un buelo diario pa Aruba na aña 2019. Mas cu claro esaki ta ser logra door di sigui traha hunto na un manera estrecho e aña aki y sigura cu vuelonan y rendimento di vuelonan ta bon.
A.T.A. ta satisfecho cu e bishita y a acorda si cu lo ahusta diferente plan pa asina na un miho manera, confronta retonan presente den e mercado di Europa. Esaki ta inclui retonan pa cu e mercado di Inglatera cu no ta mustra fuerte na e momentonan aki (por lo general pa tur destino) mara na e asina yama ‘Brexit’. Otro reto pa Aruba ta hecho cu despues di atentadonan terorista durante e ultimo añanan, ta mustra cu awo mercadonan di por ehempel Turkia, Tunisia y Egipto ta popular atrobe. Esakinan nunca a perde popularidad, pero si su bishitantenan, pa via di incertidumbre. Awo cu nan ta bek, esaki sigur lo afecta biahenan ‘longhaul’ incluyendo pa Aruba y ta rekeri ahustacion di plannan di A.T.A. Esaki ta algun reto detecta, banda di otro oportunidadnan cu lo enfoca riba dje.


text:
Anshamento ta un condicion cu por surgi na cualkier edad. Ta importante pa por reconoce su desaroyo y pa sa kico ta pasa.
E pulmonnan ta haya nan mes demasiado yen di aire. E aire no ta cambia bira fresco suficiente, esaki ta conduci no anshamento.
Den hopi situacion e kehonan ta surgi pa motibo di infeccion di e canal respiratorio. Kico ta sosode e ora ey den e canal respiratorio?
-
E flishinan di slijm den e canal respiratorio ta bira mas diki.
-
E musculonan rond di e canal respiratorio ta contrae y nan ta hala cera duro.
-
E flishinan di slijm ta cuminsa produci mas slijm y mas likido.
-
E pasashi di e aire ta bira mas chikito. E canal pa aire pasa ta cera, esaki ta haci halamento di rosea mas trabahoso.
E predisposicion pa un canal respiratorio cu por irita lihe ta genetico. Ora cu un di e mayornan ta asmatico of alergico, e chens cu un yiu tambe ta predispuesto pa esaki ta cincuenta porciento. Ora cu tur dos mayor tin asma of alergia, e chens ta bira setenta porciento. Asma por cuminsa na cualke edad. Un hende por desaroya asma alergico solamente
ora e tin predisposicion pa esey. Ora cu un hende cu ta predispuesta drenta regularmente den contacto cu cierto material (stimulo alergico of alergeno), anto e ora ey poco poco un alergia por desaroya su mes.
Hende cu ta sufri di asma nan canal respiratorio por irita lihe. E ta wordo "irita" door di inhala, por ehempel, excremento di acaro (mijt) den stof di cas, polen, huma, holo y neblina. Por distingui e stimulonan aki den stimulo alergico y stimulo no alergico.
No ta tur hende cu asma tin molester di tur sorto di stimulo ni tampoco mes tanto molester. Te hasta ta diferente pa cada persona con y ki ora e ta reacciona riba un cierto estimulo: esun dia un hende ta haya anshamento mas lihe cu e otro dia y tambe, dependiendo di e temporada di aña, hopi biaha e kehonan ta diferente.
CUIDO PROPIO
Estimulo alergico
por haci cu un:
-
hende cu asma por haya anshamento pa via di e estimulonan aki of por cuminsa 'piep'. Esey por sosode denter di mey ora, pero tambe te 24 ora despues. Pesey hopi biaha ta trabahoso pa haya sa pakico un hende a haya anshamento.
-
hopi hende ta alergico pa e asina yama alergeno.
LOKE BO MES POR HACI
Evita:
-
acaro den stof di cas:
-
casca di cuero di bestia, manera pushi, cacho, coneu y parha;
-
polen di algun sorto di yerba, palo of mata;
-
spor di beskem.
Algun hende ta alergico tambe pa proteina den cuminda (pisca, lechi, noot) of pa cierto remedi, pero esey ta sosode cu menos frecuencia, evita di come esaki nan si t' e caso.
Estimulo no alergico
Curpa humano no ta traha anticuerpo contra estimulo no alergico. No tin anticuerpo contra neblina, frialdad, holo di alga cu ta hasa of perfume. Manera a bisa caba, no ta tur hende cu asma tin mes tanto molester di e simbolonan aki.
Tambe tin estimulo cu tur hende por haya molester di nan, manera huma of cierto holo. Hende cu asma por reacciona asina fuerte riba nan cu nan ta haya anshamento.
LOKE BO MES POR HACI
Evita:
-
material iritante cu bo ta inhala, manera huma di tabaco, holo di gas, holo di algo cu ta hasa, perfume, holo di un spaanplaat of di material di isolacion, holo di clorox y otro detergente (was pa bunder, terpentijn), damp di gasolin, gas di escape di auto y ink (pa imprimi);
-
material iritante cu bo ta tuma, manera cierto remedi contra dolor y substancia pa conserva alimento;
-
condicionnan atmosferico, manera neblina, awasero, tempo humedo, cambio fuerte di temperatura of aire.
Esfuerso y tension
Hende cu asma por haya anshamento tambe door di of despues di esfuerso fisico, sigur si nan no intensifica e esfuerso poco poco. Esaki yama "asma (pa via) di esfuerso". Ademas stress y emocion fuerte tambe por 'irita' e curpa di tal forma cu un hende cu ta sufri di asma por haya anshamento door di esey. Un infeccion di e canal respiratorio ora di verkoud of griep tambe por empeora e asma temporalmente.
LOKE BO MES POR HACI
Ora bo haya bo cu un hende cu a haya un atake di asma:
-
keda den cercania di e persona.
-
di tur manera, keda trankil. Experencia un atake di asma ta masha angustioso. Si bo ta cerca, e ta un sintimento di impotencia. Si bo bay den panico, e victima ta ripara esaki y e mes tambe ta bay den panico.
-
purba wak si e persona por inhala, cu e remedi Ventolin e anshamento por baha.
TUMA CONTACTO CU BO DOKTER DI CAS INMEDIATAMENTE
-
Si inhalamento no ta logra of si e kehonan no ta baha despues di inhala Ventolin, anto tuma contacto inmediatamente cu e dokter na warda, cu Spoed Eisende Hulp na Hospital of ImSan
-
Haci pregunta cu e persona por contesta bo cu 'si' of ,no' of te hasta djis bisa si of no cu su cabes so. Percura pa e persona haci menos esfuerso posibel.
-
Si ta necesario, yama un taxi of ambulance pa hiba e victima Hospital of cerca e dokter na warda; tambe bo por tuma contacto cu Central Di Alarma, tel. 911. Delibera kico bo mester sigui haci.


text:
Groenlandia
Groenlandia (na groenlandes: Kalaallit Nunaat; na danés: Grønland) ta un autonomia den Dinamarka.
Historia[editá | editá fuente]
Descubri por Erik e Korá den ana 982, su evangelizashon a inicia den e siglo XI y den 1261 a keda riba soberania di Noruega. Abandonado e kolonianan oropeo, e inuit tabata e uniko habitantenan den e territorio te e siglo XVI. E navegantenan oropeo Frobisher y John Davis (s.XVI), a visita e isla sin enkontra descendientenan di e antiguo colononan. Den e siglo XVIII (1721) a llega pobladornan danés, quien si a asenta den e ost di isla y a funda Godthab, llamado awe Nuuk. E 1953 a deha di ta kolonia danés, ya ku si a convirte e territorio di Reino di Dinamarka y, e 1979, a obte e autonomia interno, ku Gobierno y asamblea legislativo propio. Esaki traspaso di competensianan a provoka ku e 1985 Groenlandia a abandona e Union Oropeo, depués di ha entrado e 1973 hunto ku Dinamarka, por e ku Groenlandia sería, teknikamenti, e uniko pais den e historia ku a abandona e Union Oropeo depués di su ingreso.
E 25 di november 2008 Groenlandia a aproba e ampliashon di su estatuto di autonomia mediante un referendum sobre su autogobierno ku le otorga recursonan economiko mas grandi, e kontrol di su recursonan petrolifero, y e posibilidat di si akoge den e derecho di autodeterminashon. Aunke seguiria perteneciendo den Reino di Dinamarka, si kalkula ku a e largo di siglo XXI si proclamará su independensia kompleto di Dinamarka pa asi si forma ku un nobo estado.
Subdivishonan[editá | editá fuente]
Administrativamente, e Groenlandia ta dividi na kuatro munisipio: Kujalleq, Qaasuitsup, Qeqqata y Sermersooq. Y e Park Nashonal den Nort-ost den Groenlandia ta un area no inkorpora. E Base Aereo di Thule (Pituffik) també ta un area no inkorpora.


text:
Kralendijk – Djaluna den oranan di mainta diputado sra. Nina Den Heyer, huntu ku su kolaboradornan a realisá un bishita na Sentro Pre-Eskolar Hardin Tia Sus na Rincon.
Ta trata aki di un bishita di orientashon i tambe sera konosí. Durante di e bishita aki diputado sra. Den Heyer a haña amplio splikashon serka yùfrou Anita kon e Sentro Pre-Eskolar ta operá i materialnan ku tin disponibel pa por atendé ku e muchanan ku ta bishita e Sentro Pre-Eskolar.
A papia riba diferente punto, manera falta di espasio, tambe lokalidat di e Sentro Pre-Eskolar. Diputado a tuma tur e informashon i na su turno lo bai wak kiko ta e kosnan ku ta na alkanse di gobièrnu pa por yuda den desaroyo di e Sentro Pre-Eskolar Hardin Tia Sus.


text:
E di 14 edishon di Ride, Swim & Walk for the Roses tambe a bai bon
WILLEMSTAD – Apesar di retonan grandi, fundashon Ride for the Roses Curaçao (RFTRC) por wak bèk ku satisfakshon riba éksito di e di 14 edishon di Ride, Swim & Walk for the Roses. Ku tur e aktividatnan ku ta forma parti di dje, inkluso Sail for the Roses i Spin for the Roses, e kantidat di partisipante ta laba atrobe serka di 10.000. E fondonan ku a generá ku e aktividatnan aki, huntu ku e kontribushon di patrosinadornan i un ehérsito di kolaborador i voluntario, lo alkansá atrobe den kareda di 500.000 florin. Esei ta atrobe un suma enorme ku komunidat di Kòrsou di bon kurason ta pone disponibel pa e lucha kontra kanser den man di fondo Prinsesa Wilhelmina (PWF).
Direktiva di fundashon RFTRC bou di presidente Robbin Martina, spònser prinsipal Orco Bank, spònsernan platinum Fundashon Bon Intenshon, Curaçao Port Services, Kooyman, AFAS, Kleinmoedig, Intertrust, PwC, Compliance & Forensic Services Caribbean, Guardian Group, Curaçao Airport Partners i Mambo Beach/BLVD, mas un kantidat grandi di patrosinadornan mas ku tambe ta masha apresiá – nan tur por wak bèk kontentu riba un evento grandioso.
Señal di salida
Djis despues di un áwaseru fuerte kòrtiku nèt 7 or di mainta, Minister Marilyn Alcalá-Wallé di Edukashon, Kultura i Deporte na Awasá a duna e señal di salida pa e Walk for the Roses. E i su koleganan minister Eugene Rhuggenaath i Steven Martina a kana e ruta largu di kasi 8 kilometer ku a pasa riba e brùg haltu Juliana pa atraves di Waaigat, Pèn i Mari Pompun kaba na Mambo Beach/BLVD. Tabatin tambe un ruta alternativo di 5 km pa kana for di Awasá riba brùg Emma pa Mambo Beach/BLVD. Na yegada e partisipantenan a risibí un bunita rosa; esei tabata ta warda e partisipantenan na e otro partinan deportivo tambe. E awa ku tabata kai de bes en kuando no a stroba; en efekto, el a duna poko alivio hasta.
E kuater elementonan di kore baiskel tambe a kana zetá. Miéntras ku e kanadónan tabata drentando, pa 8 or e promé grupo di koredó di baiskel a sali pa e ruta di 60 km, eskoltá pa polis i ku Axel Cijntje den su baiskel di man. Poko despues a sigui e kareda di baiskel di 40 km, esun di 13 km pa mountain bikes i finalmente e grupo di Easy Ride di 10 km, pa Punda i bèk. Salida i final tabata na Mambo Beach/BLVD.
Spin for the Roses
Mientrastantu na Mambo Beach tabatin e popular Spin for the Roses kaminda gruponan ta kompetí ku otro riba hometrainer pa rekoudá mas tantu fondo posibel pa e bon kousa. Ku masha interes pa promé biaha hasi uso di kranking – drei e pedalnan ku man. Esei a resultá ideal pa esnan ku hèndikèp temporal òf permanente tambe por partisipá.
Banda di 10 or konvoinan a kuminsá kore di Mambo Beach/BLVD pa Zanzibar/Jan Thiel kaminda djis despues di 12 or di mèrdia e landadónan kompetidor a sali promé, siguí pa e landadónan di rekreashon. Aki direktor Fernando da Costa Gomez di Curaçao Port Services, pa di 14 be patrosinador di e evento, a duna e señal di salida. E promé landadónan di kompetensia a drenta poko mas ku mei ora despues na Mambo Beach/BLVD. Henter dia tabatin hopi aktividat, músika i un bon ambiente na e playa di Mambo Beach. Despues a kuminsá pa pone tur kos bèk na òrdu pa entregá Mambo Beach/BLVD bèk limpi i bunita.
Atrobe no tabatin niun insidente di seriedat durante henter e evento. Fundashon RFTRC ta gradesidu na tur partisipante, voluntario, patrosinador, polis, Krus Kòrá, VKC, Wild Hogs i tur e otronan pa nan kontribushon i ta konta ku nan koperashon atrobe pa otro aña ora ta prepará aktividatnan spesial en konekshon ku e di 15 edishon!


text:
E reunion cu tabata tin ta un siguimento na e acuerdonan firma entre Aruba y Venezuela cu a cuminsa como base di e trabao cu ta haciendo na refineria di Aruba.
E acuerdonan a worde firma ya mas di un aña y durante di tur e periodonan aki a bin ta trahando riba e composicion di e ekipo cu ta permiti haci e remodelacion di e refineria di Aruba transformando esaki den un mehorador.
E lo por comberti den un piesa esencial pa e mehoramento di crudo extra pisa di Venezuela. E proyecto ta proba, tin e financiamento. A presenta esaki na e ministernan de Meza y Croes.
A haci un exposicion riba e avansenan obteni den e proyecto. Esaki ta implica for di loke ta worde haci na nivel di e refineria, na incorporacion di personal, anto Arubiano como Venezolano pa haci tur e trabao di remodelacion, di inspeccion cu ta worde haci na e momentonan actual.
Ta trahando paralel cu e campamento. Tin cu corda cu ta un proyecto cu a bay riba un piek di trabao, pa por tin rond di 1500 persona trahando y e ta un compromiso pa tin’e cla den un periodo di un aña y mey. Pa e tempo ey mester ta cla cu e comienso. E lo sirbi pa tur e produccion di crudo extra pisa y tin un circuito estableci unda cu lo bin crudo extra pisa di Venezuela pa Aruba y den e proceso ta bay recircula e nasta, cu lo bay sirbi como base pa produci mas crudo pisa. Ta un proyecto cu tin un efecto multiplica.


text:
Esaki ta e di seis biaha cu e politico, Marisol Lopez-Tromp, ta participa den eleccion. E biaha aki e ta e candidato number 3 riba lista di partido POR.
A pesar cu e ta un politico cu basta experiencia, e ta laga sa cu cada eleccion tin su particularidad, caracteristico propio y strategia singular di campaña.
Sra. Lopez Tromp ta corda cu tempo el a drenta politica, tabata prensa skirbi of corant como e medio mas accesibel pa divulga nan opinionnan y ideanan politico pa medio di comunicadonan di prensa. Sinembargo e tabata tarda por lo menos un dia prome cu e tabata sali publica.
Tambe antes e politiconan den campaña tabata propaganda via un pamfleta of via un emisora. Te hasta den parlamento e tempo aya no tabatin transmision live. Bo tabata depende grandemente di prensa, el a bisa.
Awendia e realidad ta otro, ya cu e relacion aki entre politiconan y prensa a cambia hopi mes. Danki na e facilidad tecnologico y digital, y haciendo uzo di internet, awor aki practicamente cada hende ta sinti su mes un hende di prensa, segun e.
Nan por publica bon y malo, y esaki tin su efecto hopi grandi y inmediato riba percepcion di e votado, e politico ta bisa. Esaki ta trece su exigencia tambe. E ta haya cu como politico nan mester ta mas rapido y mucho mas miho prepara pa enfrenta tur e retonan cu e panorama aki ta trece cu ne.
Campaña a base di conscientisacion
E biaha aki tin plataforma digital y instrumentonan tecnologico mas moderno cu ta facilita e acceso di biaha pa core campaña. Nan mensahe por yega di lihe y masivamente cerca e comunidad.
E biaha aki el a haci uzo entre otro di Facebook pa divulga su video cu mensahe di pedagogia democratico entre otro riba importancia di vota y rol di parlamento, etc..
“Mi meta ta no solamente pa haya hopi voto pa nos partido y mi persona. Pero tambe sigur pa conscientisa y educa nos comunidad.”
Sra. Lopez Tromp a drenta hopi jong den arena politico cu hopi expectativa y den tur e añanan cu a pasa, mas cu tin social media cu ta yega directamente cerca nos ciudadano, ta existi un necesidad di conscientisa y educa mas.
E ta haya cu ainda no tur hende ta full consciente di kico realmente ta un parlamento, y kico ta e diferencia cu un gobernacion. “Kico ta un bon parlamentario y kico no? Kico ta un bon gobernante y kico no? Con un presupuesto ta traha? Pa kico nos tin stempelparlament?”
Nan ta topiconan cu a base di su experiencia y conocemento, e ta kere cu ta sumamente importante pa aclaria nan. Pero e no ta pa e muchanan so pero pa e hendenan grandi tambe, pasobra tin hendenan ainda no sa pa ehempel kico ta e diferencia entre un gobierno y un parlamento. E ta bisa cu tin hendenan cu ta desconoci e rol cu cada un tin. P’esey e ta kere cu si cada un di nos por compronde e tipo di topico aki mas miho, sigur nos por vota mas consciente. “P’esey mes mi ta hiba e tipo di campaña di conscientisa.”
Social media
E echo cu e tabata parlamentario hopi aña y actualmente, pero ex minister tambe, y te hasta presidente di parlamento, el a haya un bista completo riba e diferente partidonan politico cu e sa di maneha den nos organo legislativo. Igualmente e por diferencia kico ta e parti debil y kico ta e parti fuerte.
“Mi ta sinti cu como parlamentario mi tin un rol pa conscientisa den esaki.” Ta asina cu e biaha aki el a dicidi di dedica un parti di su campaña electoral pa traha riba e tereno di conscientisacion politico y democratico.
E plataforma di social media manera Facebook ta brinda e posibilidad tambe cu como politico e por tin interaccion cu e hendenan cu kier trece cualkier tipo di comentario. Pero tambe e ta hiba e tipo di conferencia di prensa online y programa radial live, caminda e tin espacio pa pueblo por formula nan preguntanan y e ta contesta nan. E aspecto aki e ta haya importante, ya cu antes e posibilidad aki tabata limita.


text:
Diahuebs mainta 10 mei 2018 a tuma lugar apertura di XX Torneo Internacional di Bolas Criollas cu participacion di Boneiro, Corsou y Aruba.
Boneiro a bini cu un delegacion di 17 ekipo, Corsou cu 16 ekipo y Aruba cu 21 ekipo, pues un total di 54 ekipo y 120 wega den 3 dia.
Grupo Melodia a toca himno di cada pais y despues a sigui cu sake di prome bola door di Presidente saliente di Papaya Ranch, sr. Dolf Boekhoudt.
Por cierto na 1969 Dolf, Chito (q.e.p.d.) y Joaquin a trece bolas for di Maracaibo, Venezuela, y asina introduci bolas criollas na Aruba.
Despues di apertura e weganan a start te den oranan di anochi.
Papaya Ranch ta invita henter pueblo di Aruba pa bin apoya tur ekipo, pasa un dia ameno y disfruta di cuminda crioyo diabierna anochi y diasabra henter dia. Pa clausura lo tin ambiente di banda Tsunami diasabra pa 7or. Bini uno bini tur!
Apertura XX Torneo Internacional di Bolas Criollas
Diahuebs mainta 10 mei 2018 a tuma lugar apertura di XX Torneo Internacional di Bolas Criollas cu participacion di Boneiro, Corsou y Aruba.